open-index/open-wikipedia-markdown huggingface dataset:
泰文

（ ），或者叫、，係泰國嘅官方語言，用泰文字母寫。

泰文係泰國嘅語言入面最多人講嘅一種，無論係母語定係總體講者人數都係最多。佢超過一半嘅詞彙係源自或者借自巴利文、梵文、同埋古高棉文。泰文係一種聲調語言同分析語。佢有複雜嘅文字系統同語言標記系統。講泰文嘅時候，根據標準嘅社會語言學因素，好似年齡、性別、階級、空間距離，同埋城鄉差異，泰文同寮文、伊桑文，同埋其他一啲西南傣文方言有部分互通性。呢啲語言雖然用唔同嘅文字系統書寫，但係語言上面好相似，實際上形成咗一個方言連續體。

而家有超過6900萬人講泰文（2020年數據）。再者，喺泰國北部（蘭納）同東北部（伊桑）嘅大多數泰國人，而家都係中部泰文同佢哋各自嘅地區方言嘅雙文使用者，因為（中部）泰文係電視、教育、新聞報道同所有媒體嘅語言。最近嘅研究發現，北部泰文（又叫做Phasa Mueang或者Kham Mueang）嘅講者已經變得好少，因為而家北泰國嘅大多數人都一定會講標準泰文，所以佢哋而家主要用中部泰文嘅詞彙，只係喺講嘢嘅時候加啲「Kham Mueang」口音。標準泰文係基於曼谷都會區周圍地區嘅中部泰族同少數民族嘅教育階層嘅

除咗中部泰文之外，泰國仲有其他相關嘅傣文族語言。雖然大多數語言學家將呢啲方言分類為相關但唔同嘅語言，但係母語使用者經常將佢哋視為同一種泰文嘅地區變體或者方言，或者係「唔同種類嘅泰文」。為泰國社會各方面嘅主導語言，泰文由大城王朝中後期開始，喺國內泰國嘅少數民族中逐漸同之後廣泛咁成為而家，少數民族主要都係雙文者，除咗講泰文之外仲會講佢哋自己嘅母語或者方言。

## 簡單嘅泰文説話
以下係啲簡單嘅泰文説話，用粵語接近嘅譯音嚟讀出：

## 方言
* 標準或中部泰文，有2500萬人用（1990年），泰國嘅官方語言；曼谷泰文可以被睇成標準泰文。
* 呵叻泰文（Khorat），有400,000人用（1984年），通行泰國那空拉差時瑪（即呵叻）。
* 東北泰文（Isaan，伊森地區北部），泰國Isaan地區嘅方言有時俾人認為係寮文嘅一種方言。有1500萬人用（2001年）。
* 北部泰文（Thai Yuan或Lanna蘭拿），有超過700萬人用（2003年），同中國雲南嘅西雙版納文極之相似。
* 高棉文（Isaan，伊森地區南部），有超過450萬人用（2003年），同柬埔寨文特別似，不過又有好多泰文嘅單詞響度，柬埔寨人唔係幾識聽。
* 南部泰文（Pak Thai或Dambro），家下有超過650萬人用（2001年）
* 北大年嘅馬來文（Malay of Patani），有300幾萬人用（2004年），寫字係用泰文字母。
* Tai Dam，響越南有500,000人用。
* Tai Daeng，響越南或其他地區有125,000 人用（1990年）。
* Phuan或Phu Thai，有400,000 人用（1993年），主要喺泰國其他地區度用。
* 傣仂文（Lü），喺泰國有78,000人用（1993年），加埋中國大陸大約有25萬至100萬人用。
* Song，有大概20,000至30,000人用（1982年）。
* 撣文，響緬甸大概有300萬人用（1993年）。

## 文字

泰文字都係一種婆羅米系文字，設計預咗專用嚟寫泰文。泰文字估計起碼喺 13 世紀尾（同元朝同期）嘅泰國一帶已經受到採用，而到咗廿一世紀初，泰文已經有齊晒羅馬化方案，可以用羅馬字寫到出嚟，不過慣例上羅族仲係會用泰文字嚟寫泰文。

## 出面網頁
* 初級泰文🇹🇭學習資源，Medium
* 泰文 (ภาษาไทย)，Omniglot
* 泰语在线学习网，更多泰语知识
* Ethnologue 2003-10-4 統計資料嘅來源

## 引用來源
2018年冬季奧林匹克運動會

**第二十三屆冬季奧林匹克運動會**（），喺2018年2月9號到25號喺南韓江原道平昌郡舉行。

主辦城市喺2011年喺南非爹濱嘅第123屆國際奧林匹克委員會嘅全體委員大會裏面投票。

呢次係南韓、北韓代表隊喺奧運史上第四次（2000年、2004年、2006年同今屆）揸住一齊入開幕典禮。

今屆嘅奧運會一共有15個大項，102個小項，新加咗空中單板滑雪、冰壺混雙比賽同埋高山滑雪混合團體賽。有92個國家奧林匹克委員會嘅2952名運動員參與比賽，係咁多屆冬奧會規模最大，其中厄瓜多爾、厄立特里亞、科索沃、馬來西亞、尼日利亞同埋星加坡第一次參賽。

## 申辦嘅城市
平昌曾經申辦2010年同2014年奧運會，但最終分別輸畀溫哥華同索契。

之前舉辦過1972年夏季奧運會嘅慕尼黑曾經申辦冬奧，喺北京成功申辦2022年冬季奧林匹克運動會前，有望成為第一座同時舉辦過夏季奧運同冬季奧運嘅「雙奧之城」，但最終只攞到25票。法國東南部城市安錫亦啟動申辦工程，但係得唔到居民支持，最終只得7票。

平昌喺2011年爹濱第123屆國際奧林匹克委員會全體委員大會上被選為主辦城市，喺一輪投票就去到48票嘅門檻，遠超競爭對手。平昌成為繼札幌（1972年）同長野市（1998年）後，第三個舉辦冬奧會嘅亞洲城市。

**平昌（贏咗）
**慕尼黑
**安錫

## 比賽項目
呢屆奧運有15個運動項目：
* 高山滑雪 
* 冬季兩項 
* 長雪橇 
* 越野滑雪
* 冰壺
* 花式溜冰 
* 自由式滑雪 
* 冰球 
* 短雪橇 
* 北歐混合式滑雪 
* 短跑道速度溜冰
* 鋼架雪車 
* 跳台滑雪
* 單板滑雪 
* 速度溜冰

## 獎牌榜
挪威代表隊同德國代表隊同樣攞到14面金牌，但係挪威代表隊攞到14面銀牌、11面銅牌，結果以39嚿獎牌，打破歷屆冬季奧運會紀錄。

 主辦國（南韓）

## 出面網頁
* PyeongChang 2018 Winter Olympics | 2018 Olympic Videos, Photos, News
國際奧林匹克委員會

**國際奧林匹克委員會**（簡稱**國際奧委會**；英語：International Olympic Committee；法語：Comité international olympique），係現代奧林匹克運動會嘅負責者，亦負責選出每次搞奧運會嘅國。

呢個組織由法國人顧拜旦男爵响1894年6月23號建立，第一任主席係迪米特里奧斯·韋基拉斯。目前有100個委員同埋32個榮譽委員。

佢哋依照《奧林匹克憲章》領導「奧林匹克運動」，為奧運會同埋五環會徽嘅專屬管理機構，係領導奧林匹克運動同埋決定有關奧林匹克運動問題嘅最高權力機關，對每4年搞一次嘅奧運會擁有一切權力，佢同佢哋嘅成員國或地區、同埋國際單項體育組織互相承認。佢哋嘅阿頭（即係國際奧委會主席），係由國際奧委會全體會議揀選出嚟，另設副主席4人、委員6名，工作語文係法文、英文，另外重使用德文、西班牙文、俄文、阿拉伯文。佢哋係帶有奧林匹克休戰永久性質嘅聯合國觀察員。

## 歷任主席
# 韋基拉斯（1894—1896）
# 顧拜旦（1896—1925）
# 拉圖爾伯爵（1925—1942）
# 艾德斯特隆（1942—1952）
# 布倫達治（1952—1972）
# 基拉寧男爵（1972—1980）
# 薩馬蘭奇（1980—2001）
# 羅格伯爵（2001—2013）
# 湯馬士巴哈（2013—2025）
# 姬絲迪·高雲地莉（2025—）

## 出面網頁
* Olympic Games Medals, Results, Sports, Athletes
*
法蘭克史托頓

**法蘭克史托頓**（**Frank Richard Stockton**，）係美國作家，嚮賓夕凡尼亞州費城出世，做過木刻師傅；收尾轉做寫幽默故仔。1873年到1881年史托頓嚮創作；呢本雜誌喺19世紀末至20世紀初都幾出名。

## 作品
* 1882年：短篇小說《淑女定老虎》（The Lady or the Tiger）
* 1884年：小說《魯德格蘭奇》（Rudder Grange）
* 1886年：《歷斯太太同阿里申太太流亡記》（The Casting Away of Mrs. Lecks and Mrs. Aleshine）
* 1891年：《松鼠客棧》（The Squirrel Inn）
* 1895年：《船長歷險記》（The Adventures of Captain）
* 1896年：《克理夫太太隻遊艇》（Mrs. Cliff's Yacht）

## 出面網頁
土角厝

，係臺灣建築對泥屋嘅一種稱呼。以前，鄉下地方起屋最方便就係「就地取材」，外地入口建築材料好貴就梗係。

鄉下人起泥屋做住宅、穀倉、豬欄咁，係好經濟嘅。屋牆用竹管做柱骨，竹片織成牆，再上層泥、石灰就算，泥加稻草攪混整泥磚，用嚟砌牆。土角屋頂擠紅磚當瓦片。

泥屋、磚屋只可以起一層，起多一層都唔夠力橕。一遇到好似九二一大地震咁勁嘅地震就玩完。

## 睇埋
* 福建土樓，用紅壤摻竹片、砂石、糯米粉湯、紅糖、蛋清整嘅材料起嘅屋

## 出面網頁
* 土角厝
* 現代土角厝重現古工法
颱風泰培

**颱風泰培**（英文：***'；[[臺灣國語|台灣譯名]]：狄普）係全球有紀錄以來影響範圍最大、強度最大、中心海面氣壓最低嘅[[熱帶氣旋]]，喺西北[[太平洋]]形成。[[美國]][[聯合颱風警報中心]]叫佢做[[超級颱風]]泰培（***'）。日本1979年嘅大範圍洪水就係由呢個颱風造成嘅。當時日本國內一向都冇用名稱呼颱風，所以當時日本氣象台就將呢個颱風叫**第20號颱風**，並記錄為**昭和54年第20號颱風**。

## 發展歷程

### 簡介
1979年10月頭，西北太平洋同埋南海區域嘅季風槽相當廣闊同活躍，槽裏面有三個擾動，分別係颱風莎菈（Sarah）、熱帶風暴羅傑（Roger）同颱風泰培。颱風莎菈影響南海，大致向西移動，佢嘅中心最高風力去到每小時205公里，未有影響泰培。而熱帶風暴羅傑同泰培有多啲嘅相互效應，佢影響到東經135度以東嘅西北太平洋，佢嘅中心最高風力達每小時85公里。

## 參考
西漢

**西漢**係中國史上一朝，同東漢夾埋一齊就叫做漢朝。

公元前202年劉邦打完楚漢之爭之後建立咗漢朝，定都長安（家下陝西省西安），史稱西漢，劉邦就係漢高祖。西漢發生咗幾件大單嘢，包括呂后專權、文景之治、七國之亂、頒推恩令、三伐匈奴、出使西域……西漢時代國力非常強大，兵力有成八十幾萬。

西漢係自秦朝統一六國之後第一個長命嘅朝代，好多嘢都係喺起草階段，包括皇帝嘅權位，以至到中央向地方收稅，好多問題都係喺西漢嗰陣時發現嘅。喺漢武帝嗰陣，武帝係噉向外用兵，平定咗匈奴、高句麗呢啲外族，令到西漢國力達到巔峰，但係都令西漢開始衰退。但係，劉弗陵同埋佢嘅侄孫劉詢做皇帝嗰陣，佢哋延續咗劉徹晚年嘅政策，直至元帝開始，俾王氏外戚把持，漢朝皇帝成為咗傀儡（例如孺子嬰）；地方農田又畀世家大族控制住，中央收唔到稅。喺公元9年，王莽假說孺子嬰襌位而正式登基為帝，改國號為新，史稱新莽。

## 參考
* 黃仁宇，《中國大歷史》
淑女定老虎

**靚女定係老虎**係美國一個故事，係小說作家法蘭克史托頓嘅成名作品。

## 故事內容
一個野蠻嘅國王規定，疑犯要送去競技場，由天意嚟判決有罪定無辜。嚮競技場有兩道外表一樣嘅門，疑犯要打開其中一道門。若果門後面係老虎，犯人就要咬死；相反，若果門後面係個靚女，疑犯就係無辜，不過就一定要同個靚女結婚。

有一日，國王發現佢個公主女同個平民男子來往，國王發惡，捉咗佢個男友去競技場做「淑女定老虎」審判。呢位男友嚮選擇開門前，回頭望公主，睇吓佢有冇貼士打救自己，公主知邊度門係靚女邊度係老虎，公主真係兩難：如果講老虎門，男友就死實；如果講靚女門，男友就要同靚女結婚。

結果，故事到此為止。後事由讀者想像/估吓。

## 出面網頁
* 法蘭克史塔頓名著:《美女，定係老虎》
晏菲路球場

**晏菲路球場**（Anfield）喺英國利物浦晏菲路，係利物浦足球會嘅主場。個球場1884年起好，原本係愛華頓球隊嘅主場，1892年因為租務拗撬搬走，自此就變咗利物浦嘅主場。
雲加

**雲加**（，）係法國籍足球領隊，曾教過日本職業足球聯賽球會名古屋八鯨。1996–2018年執教英超球會阿仙奴，帶領阿仙奴贏得多個獎，係阿仙奴史上做得最耐嘅教練，而佢買入亨利更加係代表作。
丹尼臣

**丹尼遜**（，）係巴西足球員，打中場。踢過英超阿仙奴同巴西球會聖保羅。

佢傳球成功率極高，不過只識橫傳，對進攻冇乜建樹，所以俾球迷批評為「神丹」。

## 出面網頁
伊保爾

**伊保爾**（Emmanuel Eboué，）係科特迪瓦足球員，曾經喺加拉塔沙雷打後衛同翼鋒。佢係由阿仙奴前衛星球會比華倫帶過嚟，喺2005/06球季歐聯有好表現，幫球隊殺入決賽。

## 出面網頁
* 
*
文路尼

**馬朗尼**（Vito Mannone，）係意大利足球員，做門將，2005年轉會阿仙奴，之後去過新特蘭。宜家由雷丁外借咗去美職嘅明尼蘇達聯。

佢加盟阿仙奴嗰陣只有17歲，所以多數係喺預備組踢波。有時候佢會俾阿仙奴外借到其他球會。09/10賽季因一、二號門將受傷而做住正選，有好表現，特別第一回合對富咸神勇表現，助球隊險勝1:0，令球迷另眼相看。
泰國國際航空

**泰國國際航空**（泰文：การบินไทย，英文：*Thai Airways International Public Company Limited*）係泰王國嘅國有航空公司。

## 歷史
佢響1960年創辦，現時係星空聯盟成員，今日有 91 架飛機，重預訂咗 45 架。

## 得獎
*[[Skytrax]]* —— 「世界最優秀航空公司獎」（2006年）同「世界第二優秀嘅航空公司獎」（2007年）。

## 子公司
* 泰鳥航空公司（Nok Air）
*泰國微笑航空 (Thai Smile)

## 泰航資料
而家總部設喺曼谷乍都節區威芭華地-朗師路（*Vibhavadi–Rangsit Road*）&nbsp;**89**號（泰航大廈），總裁係阿彼南（*Apinan Sumanaseni*），董事會主席係猜烈特（*Chalit Pookpasuk*） 。

## 出面網頁

* 中文泰國國際航空頁 
* Official website
* Video demonstration about safety on board
新曼谷國際機場

**素萬那普國際機場**，又叫**新曼谷國際機場**（，）），係響曼谷東邊約25公里嘅機場，泰王拉瑪九世同佢起咗個名：ท่าอากาศยานนานาชาติสุวรรณภูมิ（英文譯成：Suvarnabhumi Airport，國語音譯：蘇汪納蓬國際機場或蘇凡納布國際機場），泰文意思係「黃金土地上嘅機場」，響2001年12月動工興建，2006年9月28號正式開始用。

佢係泰國國際航空公司‎嘅主要機場，航站大廈係全世界第二大，僅僅排喺北京大興國際機場後邊。每個鐘最多起落得112班航班，每年嘅總客運量有可能達到1億人次，空運量達到640萬噸。而家佢係東南亞地區最大嘅空運中心。

## 近排嘅事
* 2008年11月17號至12月3號泰國民聯示威者佔領咗機場，軍方一於懶理，飛機一架都走唔到，請睇：一則新聞
* 好多國家政府向國民發出旅行警告，勸人唔好去泰國玩。
* 香港曾蔭權當時曾經拒絕派包機救港人，結果俾人話咗好耐。
* 2009年1月29號總理亞比昔宣佈今後凡係喺機場重地阻礙交通者每人罰1萬泰銖。

## 連出去
* Suvarnabhumi Airport Guide
* Suvarnabhumi Airport & Surrounding Area Guide
* Airports of Thailand Public Company Limited and the page of the Suvarnabhumi Airport
* Suvarnabhumi Airport Project information from Airport Technology
* News video of the last departures from Don Muang and the first arrival at Suvarnabhumi from MCOT
* News video of the first passenger arrival at Suvarnabhumi from MCOT
泰文字

**泰文字**（泰文：อักษรไทย, àksǒn thai）係泰國用嚟寫泰文同埋一啲其他少數民族語言嘅文字，有44個輔音字母、21個母音字母、4個聲調符號、同埋一啲標點符號。泰文字母由左寫到右，唔分大細楷。
}}
|

 colspan="8" style="font-size: 64pt; text-align: center; height: 70pt; vertical-align: middle;"  }
}}
|-
! align="center" colspan="8" bgcolor="#ccccff"| **子音<br />（รูปพยัญชนะ）**
|-
| ก
| ข
| ฃ
| ค
| ฅ
| ฆ
| ง
| จ
|-
| ฉ
| ช
| ซ
| ฌ
| ญ
| ฎ
| ฏ
| ฐ
|-
| ฑ
| ฒ
| ณ
| ด
| ต
| ถ
| ท
| ธ
|-
| น
| บ
| ป
| ผ
| ฝ
| พ
| ฟ
| ภ
|-
| ม
| ย
| ร
| ล
| ว
| ศ
| ษ
| ส
|-
|
|
| ห
| ฬ
| อ
| ฮ
|
|
|-
! align="center" colspan="8" bgcolor="#ccccff"| **元音<br />（รูปสระ）**
|-
|ะ
|-ั
|า
|-ํ
|-ิ
|'
|"
|
|-
|-ุ
|-ู
|เ
|โ
|ใ
|ไ
|-็
|
|-
|อ
|ว
|ย
|ฤ
|ฤๅ
|ฦ
|ฦๅ
|
|-
! align="center" colspan="8" bgcolor="#ccccff"| **上方音符<br />（รูปวรรณยุกต์）**
|-
|
|
|-่
|-้
|-๊
|-๋
|
|
|-
! align="center" colspan="8" bgcolor="#ccccff"| **下方音符<br />（เครื่องหมายอื่น ๆ）**
|-
|
|
|-์
|-๎
|-ฺ
|
|
|
|-
! align="center" colspan="8" bgcolor="#ccccff"| **略寫符號<br />（เครื่องหมายวรรคตอน）**
|-
|
|
|ฯ
|colspan="2" |ฯลฯ
|ๆ
|
|
|-
|
|
|๏
|๚
|๛
|┼
|
|
|-
|}
## 歷史

泰文係源自素可泰文字，而素可泰文字又係源自舊高棉文字（泰文：อักษรขอม，《akson khom》），呢種文字係南印度婆羅米文字嘅一種南方體，衍生自南印度嘅帕拉瓦字母（泰文：ปัลลวะ）。根據傳統，泰文係喺1283年由蘭甘亨大帝（泰文：พ่อขุนรามคำแหงมหาราช）創造嘅。最早嘅泰文記錄係喺1292年嘅蘭甘亨碑銘，不過有啲學者質疑佢嘅真實性。呢種文字係源自當時舊高棉文字嘅草書形式。佢修改同簡化咗一啲舊高棉字母，仲引入咗一啲新嘅字母嚟配合泰語嘅音系。佢仲引入咗聲調符號。泰文被認為係世界上第一種發明聲調標記嚟表示不同聲調嘅文字，而呢啲聲調喺佢嘅文字來源──南亞語系同印度-雅利安語支嘅語言中係冇嘅。雖然中文同其他漢藏語系嘅語言喺佢哋嘅音系中有唔同嘅聲調，但係喺佢哋嘅文字系統入面就搵唔到聲調標記。所以，聲調標記係泰語嘅一個創新，之後影響咗其他相關嘅壯侗語同一啲東南亞大陸嘅藏緬語支語言。另一個新嘅嘢就係辰聲複輔音，佢哋係橫向同連續寫嘅，而唔係將第二個輔音寫喺第一個下面。最後，呢種文字將元音符號寫喺主線上面，但係呢個創新冇幾耐就唔再用嘞。

## 文字系統

拼寫同發音之間嘅關係頗為複雜。有幾個主要問題：

1. 對於好多輔音音，有兩個唔同嘅字母代表同一個音，但會導致唔同嘅聲調。呢個源於泰語音韻史上嘅一個重大變化（聲調分化）。喺泰文字創立嗰陣，呢種語言有三個聲調同埋一套完整嘅濁音同清音輔音對比（例如「z」對「s」）。之後，濁音同清音嘅分別消失咗，但係原本嘅三個聲調就分化成六個，原本嘅濁音（而家嘅「低」輔音符號）產生較低嘅聲調變體，原本嘅清音（而家嘅「中」同「高」輔音符號）就產生較高嘅聲調變體。

2. 泰語從梵語同巴利語借咗好多字，而泰文字母就係為咗盡可能保留呢啲借詞嘅原本拼寫而創造嘅。呢個意味住泰文字母有好多「重複」嘅字母，喺梵語同巴利語度代表唔同嘅音（例如齶齒音擦音「ś」），但係喺泰語入面從來冇代表過唔同嘅音。呢啲字母主要或者完全用喺梵語同巴利語借詞度。

3. 為咗保留原本梵語同巴利語嘅拼寫，喺音節尾部就產生咗特別多重複嘅拼寫方式（泰語喺呢個位置嘅音非常有限，但係梵語可以有任何音，尤其係喺原本嘅尾音/a/消失之後），同埋好多靜音字母。而且，好多梵語同巴利語借詞嘅輔音一般都係靜音嘅。呢啲字嘅拼寫同梵語或者巴利語嘅拼寫好似：
* 泰語（拼寫成「sǎamaarth」但係發音係「sa-mat」，r係靜音，而用咗送氣輔音代表嘅t係普通音）「能夠」（梵語समर्थ「samartha」）
* 泰語（拼寫成「chanthr」但係發音係「chan」，因為th同r係靜音）「月亮」（梵語चन्द्र「chandra」）

4. 泰語音韻學規定所有音節都要以元音、近音、鼻音或者清塞音結尾。所以，喺首位同尾位嘅字母發音可能唔同。詳情請睇下面嘅「字母表」。

5. 雖然高位字母「ho hip」ห用嚟寫/h/音，但如果呢個字母喺一個音節入面低位字母嘅前面，佢就會變成靜音嘅「ho nam」，並將初始輔音變成高位。詳情請睇下面嘅「聲調」。

泰文字母冇拉丁字母嗰種大細楷之分。字同字之間連續書寫，唔用空格分開，除非有啲特殊嘅語言學理由。

### 標點符號

句子嘅細停頓可能會用逗號（或，或）標示，大停頓就用句號（或，或），但係最常見嘅就係用空格（，）。泰文寫作都用引號（，）同圓括號（，或，），但係唔用方括號或者大括號。

（）用嚟做縮寫。（）同英文嘅「etc.」一樣。

有幾個已經過時嘅字符以前用嚟標示段落嘅開始或者結束。一隻鳥眼（，，正式叫做，）以前用嚟標示段落。（）以前用嚟標示章節嘅結束。（）以前用嚟標示文件嘅結束，但而家已經唔用。

## 原理

泰文字屬於 abugida 型嘅文字，打橫由左至右寫，啲元音會用附加符號噉嘅方法加落輔音符號度，可以係加喺輔音符號右邊、上邊、下邊或者左邊等都得。例子—
***ก** 寫嘅係輔音 （大致相當於粵拼嘅 ）
***กา** 讀音近似粵拼 ，
***กิ** 讀音就近似粵拼 ，
***กุ** 讀音就近似粵拼 
... 等等。由此可見，呢套系統個做法同天城字嗰種做法好相似。順帶一提，仲有人試過提倡用泰文字寫粵語嘅方案，同每個粵拼輔音同元音，搵返個對應佢嗰個音嘅泰文字，例如以下呢句出自《世界人權宣言》嘅名句譯做粵語：
:用漢字寫：人人生出嚟就係自由嘅。
:轉做粵拼：。
同每個音節，搵返段啱音嘅泰文字，寫出嚟就係：
:ยาะนยาะน ษั๋งโซ๋ดใลา ไฎ่ให่ เฎ่ไยา เเข.

## 睇埋
* 泰文數字

## 引咗
泰文數字

**泰文數字**嘅寫法係：


0123456789
sŭun ศูนย์nùng หนึ่งsŏong สองsăam สามsìi สี่hâa ห้าhòk หกjèt/cèt เจ็ดpèet แปดkâo/kâao เก้า
๐๑๒๓๔๕๖๗๘๙


## 用法
泰語本身並冇文法上嘅數（例如英文嘅單複數）。要表達數量，通常會用以下形式：一個唔會變形嘅名詞 + 數字 + 量詞。例如，「五位老師」會表達成「老師 五 位」—— Khru ha khon (泰文：ครูห้าคน，如果用泰文數字就係：ครู ๕ คน)。入面嘅「khon」（คน）本身係指「人」，佢係一類指代名詞，同時亦都充當緊泰語裡面一種詞性，英文稱為語言學分類詞，亦即係我哋所講嘅量詞。

喺泰語裡面，「計數」叫做 kannap (การนับ；「nap」係「數」嘅意思，「kan」係一個前綴，可以將動詞變成名詞)；而「量詞」就叫做 laksananam (ลักษณนาม；由「laksana」——特徵、形式、屬性、質素、模式、風格——同「nam」——名字、稱呼、名稱——組合而成)。

當然，呢個結構都會有例外情況，而且泰語量詞之間其實冇話邊個高級過邊個，即係冇一個嚴格嘅等級體系。一啲可以同時用作名詞分類嘅泰語詞彙，你可以喺維基詞典嘅「泰語量詞」分類度搵到一部份。
## 睇埋
* 泰文字母
胡娜

**胡娜**（）係從前中華人民共和國嘅女網球手。1983年變節去咗美國打波。

## 屋企
佢有個細佬叫做胡佳。

## 球員生涯

## 威水史
* 單打最高排名：48（1988年2月29號）
* 雙打最高排名：49（1990年6月25號）

## 攷

## 拎
* Players | WTA Tennis English 
* ITF Tennis - Pro Circuit - Player Profile - NA, Hu (USA) 
* Fed Cup - Player profile - Hu NA (USA)
磷

**磷**（）係一種化學元素，佢嘅化學符號係**P**，佢嘅原子序數係15。

## 性狀
磷係一種易起化學反應嘅、有毒嘅氮族非金屬元素。佢嘅化學反應活性同埋毒性取決於形態嘅唔同而有所區別。

### 單質磷嘅[[同素異形體]]
* 黑磷（金屬磷）
** 化學結構類似石墨，所以可以導電。
** 化學式一般寫成P。
** 深黑色粉末

* 白磷（黃磷）
** 化學式：P4
** 淡黃蠟似半透明可以結晶嘅固體，喺黑暗中可以發光。喺特臭，劇毒。比重係1.83，熔點係44.4，沸點係287度。

* 紅磷（赤磷）
** 化學結構係巨型共價分子。
** 化學式一般寫成P。
** 鮮紅色粉末，冇毒，比重係2.296，熔點係725度，係黃磷於壓力下惰氣中加熱8-10日而得出嚟。

* 紫磷
** 化學結構係層狀，但同黑磷不同。
** 化學式一般寫成P。

## 發現
喺化學史上第一個發現磷元素嘅人，要推返去十七世紀嘅一個德國漢堡商人波蘭特（Henning·Brand，約1630年~約1710年）。佢係一個相信煉金術嘅人，由於佢曾經聽過傳說中從尿入面可以整到「金屬之王」黃金，於是抱住圖謀發財嘅目的，用尿做咗大量實驗。1669年，佢喺一次實驗入面，將砂、木炭、石灰等同尿溝埋，加熱蒸餾，雖然冇得到黃金，但竟然意外咁得到一種好靚嘅物質，佢色白質軟，可以喺黑暗嘅地方放出閃爍嘅亮光，於是波蘭特就起咗個名畀佢，叫「冷光」，呢個就係今日稱之為白磷嘅物質。波蘭特對於製造嘅方法，起初收收埋埋，不過，佢發現呢種新物質嘅消息就即刻傳滿成個德國。

德國化學家孔克爾曾經用盡種種方法想搵出呢一個秘密嘅製法，終於搵倒呢種所謂嘅發光嘅物質，係由尿入面提取出嚟嘅，於是佢亦開始用尿嚟做試驗，經過千辛萬苦，終於喺1678年成功。佢係將新鮮嘅尿蒸餾，等佢蒸餾到水分就快乾嘅時候，拎出黑色嘅殘渣，放喺地窯入面，等佢腐爛，經過幾日之後，佢將黑色殘渣拎出嚟，同兩倍嘅「尿渣」入面嘅細砂混合。一齊放喺曲頸瓶入面，加熱蒸餾，樽頸就連接住裝水嘅收容器。起初用微火加熱，然後用大火乾餾，直至尿入面嘅揮發性物質完全蒸發之後，磷喺收容器入面凝結成白色蠟狀嘅固體。後來，佢為咗介紹磷，寫咗一本書，個名叫《論奇異嘅磷質同埋佢嘅發光丸》。

喺磷元素嘅發現上，英國化學家波義爾差唔多同孔克爾同時，用咗同佢相近嘅方法都整倒磷。波義爾嘅學生漢克維茨（Codfrey·Hanckwitz）曾經用過呢種方法喺英國整倒較多嘅磷，成為商品運到去歐洲其他國家賣。佢喺1733年曾經發表過論文，介紹整磷嘅方法，不過講得好含糊，之後，又有人喺動物嘅骨質入面發現倒磷。

## 名點嚟
由於單質磷喺空氣入面會自燃發光，喺英文入面，磷個名嚟自希臘文嘅 *Phosphoros*，原本指「啟明星」，好「光」咁解。而喺中文，磷本來係指薄石。

## 分佈
磷喺地殼入面嘅含量係0.09%。磷唔單止以單質存在，通常會喺磷酸鹽中天然存在，尤其係磷灰石。磷亦存在喺生物體入面，係原生質嘅基本成分。

## 制備
磷嘅現代製法係將磷酸鈣同砂（主要成分係二氧化硅）同埋焦炭一齊放入電爐加熱。為咗條反應式易啲理解，可以寫成兩步，如下：
* Ca3(PO4)2+3SiO2=3CaSiO3+P2O5
* P2O5+5C=2P+5CO

## 同位素

已發現磷嘅同位素總共有13種，包括磷27至到磷39，其中只有磷31係穩定，其他同位素都有放射性。

## 含氧酸
磷有5種比較重要嘅含氧酸：

## 用途
磷可以用喺安全火柴、煙花、燃燒彈同埋化肥，仲可以保護金屬表面唔會生鏽。

磷酸嘅用途亦好廣泛。

## 對人體嘅影響
磷係人體入面含量較多嘅元素之一，只係比鈣少啲。磷係骨骼同牙齒嘅構成材料之一。正常成年人骨入面嘅含磷總量大約有600～900克，人體每100毫升全血入面含磷35-45毫克。磷可以保持人體內代謝平衡，喺調節能量代謝過程入面發揮重要嘅作用。佢係生命物質核苷酸嘅基本成分。佢參與體內嘅酸堿平衡嘅調節，參與體內嘅脂肪嘅代謝。

磷缺乏會出現喺低磷血症，引起紅細胞、白細胞、血小板嘅異常，軟骨病。磷過多會導致高磷血症，令血液入面血鈣降低導致骨質疏鬆。

## 睇埋
* 氮族元素
香港郵政總局

**香港郵政總局** （，GPO），舊時叫**書信館**，係香港郵政嘅總部，署長同總監都喺度返工；佢喺香港中環康樂廣場2號；設施包括郵局櫃位（銷售部）、郵政信箱、郵筒、郵趣廊、郵展廊咁。

而家嘅郵政總局係第四代，1976年8月11號落成啟用，建築同設備一共用咗4300萬。

「書信館」係香港郵政總局嘅舊稱。

## 史
*第一代郵政總局（1841年—1846年）：嚮聖約翰座堂對上（而家香港特別行政區政府總部）係一間細屋仔。

*第二代郵政總局（1846年—1911年）：嚮畢打街同皇后大道中交界。

*第三代郵政總局（1911年—1976年）：嚮畢打街同德輔道中交界，係屬於英國文藝復興時期風格建築。1970年代尾因為起地下鐵路而拆咗，而家位置做咗環球大廈。

## 附近
* 皇后像廣場
* 交易廣場
* 怡和大廈
* 香港大會堂
* 天星碼頭多層停車場
* 中區行人天橋系統
* 中環碼頭

## 外面參考
* 香港郵政官方網址
小白鷺

**小白鷺**（學名：***Egretta garzetta***），係一種中型涉禽，屬於鷺科白鷺屬。

## 生境
小白鷺鍾意住喺稻田、河岸、沙灘、泥灘同沿海小溪種種濕地，成群噉出現。

## 分布地域
非洲、歐洲、亞洲同澳洲。

## 特徵
小白鷺身長61cm，白色，繁殖期間頭上會多咗兩條細長嘅冠羽作為飾羽；嘴黑色；黑腿，黃色腳掌；繁殖巢群時時發出呱呱叫聲。

## 食物
魚、甲殼動物同昆蟲。主要食各式魚蝦，揾食嗰時會用一隻腳踩響水度。

## 繁殖
繁殖期同黃頭鷺、夜鷺一樣，喺竹林、相思樹林、木麻黃林，榕樹林築巢，繁殖期為3-9月。繁殖期眼先變成紅色；頭後面有兩條飾羽，長度可達21.5公分；背部有上捲嘅蓑羽13-49條不等（周鎮1995）。通常雌雄一齊以手指頭咁粗嘅樹枝築成盤形巢，鳥巢簡單到有如一堆枯枝。雌雄一齊孵蛋、餵仔。小白鷺每窩生4-5隻淺藍色嘅蛋（顏重威1984）。

香港亦有好多小白鷺出沒，例如香港濕地公園、大埔滘等。

## 參考

* 《香港及華南鳥類》，尹璉、費嘉倫、林超英（1994）
* 《中國鳥類野外手冊》，馬敬能、菲利普斯、何芬奇（2000）
* 《雀鳥分類名錄》，香港觀鳥會
* 《香港方物古今》，饒玖才著，天地圖書出版，1999年。77-79 頁。ISBN 962-950-671-8。
蒼鷺

**蒼鷺**（學名：*Ardea cinerea*），係濕地裏面最常見嘅水鳥，為鷺科鷺屬。

## 生境
蒼鷺係一種生性孤僻嘅水鳥，但時時同小白鷺、大白鷺等一齊喺淺水地方捕食。佢哋無論覓食、休息始終都保持不慌不忙。嚴冬時節喺沼澤邊常可以見到獨立寒風中嘅蒼鷺。

## 分布地域
非洲、歐亞大陸、中國全境（包括香港）、台灣、朝鮮、日本至菲律賓及巽他群島。喺西伯利亞、中國北方、日本北海道同韓國一啲海外離島長年居住並繁殖後代。少數全年滯留喺台灣嘅台北關渡。目前經由繫放得知嘅蒼鷺年齡係18.49年。

## 特徵
身長102cm，白、灰及黑色鷺。成鳥：過眼紋同冠羽黑色，飛羽、翼角同兩道胸斑黑色，頭、頸、胸同背白色，頸具黑色縱紋，其餘灰色。幼鳥嘅頭同頸灰色較重，但無黑色。虹膜黃色；咀黃綠色；腳偏黑。飛嗰陣會發出深沉嘅喉音呱呱聲kroak同似鵝嘅叫聲honk。

## 食物
蒼鷺係機會主義者，主要捉魚同青蛙嚟食。但喺英國，就有攝影師影到佢哋捉野兔同老鼠嚟食。

## 繁殖
集體喺近濕地或湖嘅樹上築巢，亦會喺蘆葦叢上築巢。香港濕地公園常見嘅鳥種。

## 參考
*《香港及華南鳥類》，尹璉、費嘉倫、林超英(1994)
*《中國鳥類野外手冊》，馬敬能、菲利普斯、何芬奇(2000)
*《雀鳥分類名錄》，香港觀鳥會

## 睇埋
*香港鳥類
草鷺

**草鷺**（*Ardea purpurea*），又名**紫鷺**，係一種大型嘅鷺鳥。外型同蒼鷺好似，但羽毛顏色較深，主要係紅褐色同灰黑色配搭。

## 相

Purple Heron at Sultanpur I Picture 023.jpg|印度嘅草鷺
Purple Heron (Immature) I2 IMG 8131.jpg‎|幼鳥
Purple heron2.jpg|着緊陸
Ardea purpurea bournei MHNT.ZOO.2010.11.54.6.jpg|草鷺蛋樣本


## 參考
* 《香港及華南鳥類》，尹璉、費嘉倫、林超英(1994)
* 《中國鳥類野外手冊》，馬敬能、菲利普斯、何芬奇(2000)
* 《雀鳥分類名錄》，香港觀鳥會
* 《香港方物古今》，饒玖才著，天地圖書出版，1999年。77-79 頁。ISBN 962-950-671-8。
* 《香港鳥類攝影圖鑑》，萬里機構出版，2004年。77-79 頁。ISBN 962-14-2973-0。

## 睇埋
* 香港鳥類
大白鷺

**大白鷺**，學名***Ardea alba***，又叫**白鷺鷥**、**鷺鷥**、**風漂公子**、**白漂鳥**等。鷺科鷺屬嘅一種，有時亦被歸入白鷺屬。

## 生境
鍾意稻田、河岸、沙灘、泥灘同沿海小溪等濕地，成散群出現。

## 分布地域
非洲、歐洲、亞洲同澳洲。

## 特徵
身長90cm，係白鷺屬中最大，白色，繁殖期間背部有飾羽；黑腳，黑腿，腿上部份帶綠或紅；細長黃喙，繁殖期間全部或部份會變成黑色；喺繁殖巢群中有呱呱叫聲。

## 食物
魚、甲殼動物同昆蟲。

## 繁殖
同其他水鳥一齊用樹枝喺樹上築巢，繁殖期為3-9月。

## 文化
巴西5雷亞爾鈔票背面、新西蘭$2硬幣上有大白鷺嘅圖像。

香港有好多地名：例如鶴藪、白鶴洲、鶴園街等，以前都係鷺鳥林，有好多大白鷺住，但好多人都搞錯咗佢哋係鶴，所以地名全都改做「鶴」字。

## 參考

* 《香港及華南鳥類》，尹璉、費嘉倫、林超英(1994)
* 《中國鳥類野外手冊》，馬敬能、菲利普斯、何芬奇(2000)
* 《雀鳥分類名錄》，香港觀鳥會
* 《香港方物古今》，饒玖才 著，天地圖書 出版，1999年。ISBN 962-950-671-8。
* 
* 

## 睇埋
* 香港鳥類
許冠英

**許冠英**（**Ricky Hui**，），係香港嘅電影演員，佢同許冠傑同埋許冠文係兄弟，1970年代到1980年代佢哋一齊演出幾部賣座嘅笑片。

## 參考
彭羚

**彭羚**（，原名**彭映盈**，）係香港1990年代流行歌手。

## 屋企同學歷
鄉下喺廣東嘅番禺，喺馬來西亞出世，之前讀澳洲中學同埋香港民生書院。佢老公係林海峰，佢哋喺2000年同埋2004年分別生咗兩個女－林泳同林清。

## 出面網頁
李蕙敏

**李蕙敏**（**Amanda Lee**，）係一位粵語流行曲歌手同埋演員，喺1990年代活躍。佢喺香港出世，鄉下係廣東佛山三水區。

1989年至1992年，李蕙敏同區海倫組成二人組合Echo（之後區海倫離開娛樂圈，Echo解散）。

佢把聲磁性同有感染力，唱啲感情歌。

李蕙敏已經結婚，老公係英國籍Serge Micalle（高級銀行職員）。

## 演出

### 電視劇（ViuTV）
*2020年：《熟女強人》 飾 呂醫師

## 獎項紀錄
新城勁爆頒獎禮：2015、2016年度連續兩次攞到「亞洲女歌手大獎」。

新城國語力頒獎禮：2016年度攞到「亞洲女歌手大獎」。

十大勁歌金曲頒獎典禮：1991年度攞到「最受歡迎女新人」，1995年度攞到「最受歡迎傑出表現獎」，2016年度攞到「亞太區最受歡迎女歌星」大獎。

TVB8金曲榜頒獎典禮：2016年度攞到「內地最受歡迎女歌手」大獎。

## 參考
周勵淇

**周勵淇**（，原名**周麗琪**，）係香港電影同埋電視嘅演員，都有做歌手，用過藝名**周麗淇**，鄉下喺上海，香港出世。周勵淇識講廣東話、普通話、英文、日文同埋上海話，擅長中國舞。中學係讀香港天主教鳴遠中學，中五理科畢業。

周勵淇係模特兒周汶錡個妹，本身都係模特兒，2001年俾馬偉豪簽咗之後轉型為演員，拍咗多套網劇、電影，2002年憑《玉女添丁》獲得香港電影金像獎最佳新人獎提名。2005年簽約BMA同推出唱片，成為歌、影、視三棲藝人，佢嘅曲風以情歌為主。

## 經歷
周勵淇得到無綫電視王心慰嘅賞識，喺2003年開始接拍電視劇，首部作品《翡翠戀曲》俾觀眾記住樂天派Ceci，2005年《秀才遇著兵》嘅「拾義妹」，創下最高42點嘅收視。2006年《天幕下的戀人》更將周勵淇嘅人氣推高。2008年有《最美麗的第七天》推出，2009年同鄭少秋、鄧健泓等演員合作《桌球天王》。

2005年簽約唱片公司BMA，推出第1張大碟《Pure Niki》；2006年推出《The Child Woman》同《Nikikaka》專輯。2009年推出專輯《Redefine》。2010年推出《F.L.Y》。

周勵淇亦有寫書，處女作《周麗淇·女朋友手記》暢談戀愛經驗同美容扮靚秘方，2006年推出記事繪本《The Child Woman》。2007年再推出散文集《細味心事》。2009年，推出遊記《幸福》，講自己嘅日本東北之旅；因為銷量好，2010年再推出《珍惜》呢本書，介紹日本北海道。

## 註

## 攷

## 出面網頁

* 
* 
* 
*
生態旅遊

**生態旅遊**，或者叫**生態觀光**（）呢個詞最早可追溯至1965年，當時有位學者赫茲特建議對文化、教育以及旅遊再省思，並倡導所謂嘅以生態作為旅遊，發展至今生態旅遊已成為國際保育同永續發展嘅基礎概念。1983年，學者赫克特提出「生態旅遊」一詞，成為目前最普遍使用嘅詞。佢將生態旅遊歸納成三大特點：
# 生態旅遊係一種仰賴當地資源嘅旅遊；
# 生態旅遊係一種強調當地資源保育嘅旅遊；
# 生態旅遊係一種維護當地社區概念嘅旅遊。

最後，學者赫克特將生態旅遊定義為「到相對未受干擾或未受污染的自然區域旅行，有特定的研究主題，且體驗或欣賞其中的野生動植物景象，並且關心區內的文化特色」。

生態旅遊學會（）喺1991年為生態旅遊下咗一個廣為各界接受嘅註解：「生態旅遊是一種具有環境責任感的旅遊方式，保育自然環境與延續當地住民福祉為發展生態旅遊的最終目標」。

## 無污染旅行者
# 使用最少污染嘅交通工具
# 盡量少用過份加工同包裝嘅食品飲品
# 盡量唔用用完即棄嘅物品
# 帶走一切可帶去嘅物品，絕唔留低垃圾
# 盡量唔生火
# 唔干擾野生生物，唔捕獵或採摘植物
# 唔干擾當地居民嘅生活
# 保持寧靜，盡量唔用唱機或揚聲器
# 盡量少帶高科技產品
# 遵守一切郊野公園管理當局嘅指示

## 睇埋
*生態系統
*進化
*關鍵物種
*旗艦物種
關心妍

**關心妍**（，），原名**關惠文**（Kwan Wai-Man），係香港嘅女歌手。喺1999年全球華人新秀歌唱大賽（加拿大區總決賽）贏到冠軍，同埋嗰年上海嘅全球華人新秀歌唱大賽（總決賽）唱王菲嘅《臉》攞「最具潛質獎」。跟住加入BMA唱片公司，喺2002年正式出道。佢唔只識彈鋼琴、結他、吹色士風，重識作曲同填詞，咁耐以嚟佢總共出咗九隻大碟。

2009年，關心妍同楊長智結婚。

2019年12月28號，佢喺東莞舉行《時刻觸動世界巡迴演唱會》，開騷前聲帶出血，並無大礙。

## 音樂專輯
### 大碟

### 新曲加精選

### 現場同音樂錄像

## 其它嘅歌
*《世代之初》（Shining as Star「妍」亮生命 音樂佈道會 主題曲，收錄喺佢本人嘅首張個人福音專輯《妍亮 SHINE》）
*《十年一會》（同啤梨合唱。新城電台卡拉 O! FACE 海盜啤廣播劇《飛躍十年》主題曲）
*《愛若微風》（福音電影《真的戀愛了?》主題曲，收錄喺《真的戀愛了?》原聲大碟同佢本人嘅首張個人福音專輯《妍亮 SHINE》）
*《誰叫我喜歡你》（《陳輝陽 十二金釵眾生花》內嘅音樂短劇「Homo Sapiens」之主題曲） 
*《總有一天》（心妍第一首親自作曲嘅福音歌曲，收錄喺《美麗傳奇 IV - 守望你》福音歌曲精選大碟同佢本人嘅首張個人福音專輯《妍亮 SHINE》）
*《尋找伊甸》（「科技與樂章 譜出創意無限愛」音樂錄像比賽 - 第六首主題歌曲） 
*《心妍‧心言》（畀歌迷嘅心聲）
*《挪亞方舟》（福音電影《挪亞方舟 驚世啟示》主題曲，收錄喺《挪亞方舟 驚世啟示》原聲大碟同佢本人嘅首張個人福音專輯《妍亮 SHINE》） 
*《挪亞方舟 （國語版）》（福音電影《挪亞方舟 驚世啟示》國語版主題曲，收錄喺《挪亞方舟 驚世啟示》國語版原聲大碟同佢本人嘅首張個人福音專輯《妍亮 SHINE》）
*《天使在左右》（基督教香港信義會第一屆生命天使音樂創作比賽冠軍，收錄喺《美麗傳奇 II - 神蹟》福音歌曲精選大碟同佢本人嘅首張個人福音專輯《妍亮 SHINE》）
*《愛是不保留》（福音電影《天作之盒》主題曲，關心妍主唱嘅版本收錄喺《美麗傳奇》福音歌曲精選大碟同佢本人嘅首張個人福音專輯《妍亮 SHINE》）
*《不死的情人》（電影《沒有你，沒有我》插曲）
*《Supper Kiss》（電影《沒有你，沒有我》插曲）

## 音樂創作

### 得獎記錄
新城勁爆頒獎禮：2002年度攞到「女新人」，2010－2012年度連續三次攞到「女歌手」，2015年度攞到「我最欣賞女歌手」、「亞洲女歌手大獎」同「數碼音樂台最欣賞歌曲大獎」。

十大勁歌金曲頒獎典禮：2002年度攞到「最受歡迎女新人」，2004年度攞到「最受歡迎傑出表現獎」，2013－2015年度連續三次攞到「亞太區最受歡迎女歌星」大獎。

## 參考

## 出面網頁
* 關心妍及其國際歌迷會官方網站
* 關心妍 Jacso 網誌
* 關心妍 Yahoo! 網誌
* 關心妍 Xanga 日記
梅覃美金

**梅覃美金**（）係香港藝人梅艷芳嘅阿媽。

梅覃美金有兩個仔（梅啟明、梅德明）兩個女（梅愛芳、梅艷芳）。喺荔園時代，佢組織屋企人唱歌揾食。梅愛芳、梅艷芳同埋梅德明先後喺2000年、2003年同埋2015年死於癌病。

梅艷芳死後，佢因為爭梅艷芳遺產，不時出現喺香港嘅傳媒報導，包括報紙娛樂版。

## 出面網頁
* 梅艷芳遺產案現三大爭議，親媽梅覃美金簿公堂
* 梅媽覃美金同兒子梅啟明
* 覃美金申請加碼生活費
* 覃美金（梅媽）及兄長梅啟明訴訟事件簿

## 參考
醉酒擰

**醉酒擰**（），又有嗌法係**醉酒公仔**（），港澳地區叫**不倒翁**（），係款公仔同埋嘢玩，多數形狀都係成隻蛋噉嘅；因為上輕下重，個重心喺圓底嘅中間，所以㧬冧咗佢都識企返起身。

## 引用咗
吹風會

**吹風會**，係政府當局同傳媒意見溝通嘅途徑，多數唔公開唔高調進行。目的係當局有未成熟嘅新構思，話畀傳媒編輯知，睇佢哋反應。又或者二級傳播見報，畀市民公眾討論，無乜反對，或者經修改完善，新政策就可以出台實行，冇死錯人。

吹風會具體嚟講係食飯會，高官請食飯，傳媒老總出席，交流政策意見，吹吹風，放氣球。

## 外面參考
* 都市日報新聞背後(譚衛兒)：吹風會
蝴蝶站

**蝴蝶站**係車站，原名**紅樓**，代號015，屬於單程車票第1收費區，一共有2個月台，有3條輕鐵路綫經過，服務蝴蝶站同埋周圍嘅乘客。

## 車站結構

### 車站周邊
*蝴蝶邨
*
*兆山苑
*屯門射箭場
*（之前係旅港增城同鄉會兆霖學校）
*鄒振猷學校

### 鄰接車站

## 接駁交通
;巴士
*港鐵巴士：
**506 - 屯門碼頭 ↺ 兆麟苑（循環線）（八達通免費轉乘優惠）
**K52 - 屯門站 ↔ 龍鼓灘（八達通免費轉乘優惠）
**K52A - 屯門站 ↔ 曾咀（八達通免費轉乘優惠）
*九巴：
**59A、59M、259D
*城巴：
**962、962C、962X、X962、B3
*龍運巴士：
**A33、A34、E33

## 上一站‧下一站

## 碎料
2020年上畫電影《幻愛》攞屯門做背景，蝴蝶站係其中一個攞景地點，被認為拍得好浪漫，好似日本風情畫，掀起一時熱話。

## 參考
重工業

**重工業**，未必係同輕工業相反。重工業嘅產品係好重，例如造船業、鋼鐵工廠、建築業、冶金、機械、發電、石油、天然氣等。重工業係資本集中型嘅工業，資本投資好大。
清華簡

**清華簡**係一批戰國時古簡，由清華大學舊生喺2008年7月海外拍賣，搶救運返中國，捐畀學校。批簡來歴至今都唔係咁清楚。而呢個消息喺2008年10月22號公布。簡書成冊估計喺公元前3到4世紀，亦有話係公元前2300年到2400年，有約莫2100枝簡，除此之外，重有楚國風格嘅漆繪木笥，即係裝簡嘅箱。

呢批簡有長有短，最長係戰國時兩尺，約莫46厘米，短就去到10厘米。長簡有編繩三條。

簡嘅內容重未認晒，有書有文書，最清楚係《書經》，有部份篇章係未見過。有編年體史書，由西周至戰國都有。重可能有《國語》，《儀禮》，《周易》呢啲書。

簡家下喺清華大學修整緊，估計條整後會變1700枝左右。

## 出面網站
*
上海博物館藏戰國楚竹書

**上博簡**，全名**上海博物館藏戰國楚竹書**，係1990年代上海博物館喺香港收集嘅楚國竹簡。同批竹簡喺其他大學都有收藏，已知有香港中文大學。

簡中有《詩》，《周易》，《恆先》等書散章。

## 出面網頁
*
郭店簡

**郭店簡**，竹簡一套，有十八篇文。一九九三年十月出土，出土自中國湖北郭店楚墓。簡涉及儒家同道家，證明禮記同老子喺先秦就有，推翻疑古派假定呢兩本漢時偽作。同埋，儒家同道家界綫，先秦時唔咁明顯，而係互相交融。簡中呈現老子甲乙丙三篇，同現今版本有一啲差異，更貼近政治現實。

簡同楚國貴族有關，又叫**郭店楚簡**，或者**郭店楚墓竹簡**。現存湖北省博物館。

出土處荊門市沙洋縣紀山鎮，喺郭店一號楚國墓室，離古楚都郢九公里。盜墓者喺發掘前已入過墓室，兩次挖到槨板，打開邊箱扲走咗部份文物。好彩數量唔多，簡大致無損。

成書戰國中期，得簡八百有四，當中有字者七百二十六，十八篇共字數萬三字有餘。早過秦國焚書坑儒，文本極為珍貴。

## 年代
地近楚都郢，按墓物推定墓主為年老學者，並且為太子之師。而太子日後成楚王，亦即楚頃襄王，羋姓，熊氏，名橫。而太子師其中一個說法係屈原。秦攻入郢時間為公元前二百七十八年。楚簡約公元前三百年。

## 篇目
篇跟後世儒家同道家，之不過呢種二分，並一定唔反映先秦狀況。甚至後世界分野喺先秦並無意義。

* 儒家
** 緇衣一篇。同禮記緇衣篇。上博簡有。
** 魯穆公問子思
** 窮達以時
** 五行。推定思孟學派著作。馬王堆帛書有。
** 唐虞之道
** 忠信之道
** 成之聞之
** 尊德義
** 性自命出。 同禮記中庸篇。同孟子性善説内容類似。同上博簡性情論内容。
** 六德
** 語叢四篇
* 道家
** 老子甲乙丙三篇
** 太一生水

## 儒家
竹簡出土之前，儒家好多篇，並無存世。故此出土儒家，睇到先秦儒家面貌。有啲認為屬思孟學派。可能出使齊國而帶返楚國。

## 老子
老子甲乙丙三篇，同現今版本對比，有一定差異。有時甚至意思都唔同。

現本第十九章寫

而簡中甲篇開頭寫

尤其先秦「偽棄詐絕、民復孝慈」。漢後變成「絕仁棄義、民復孝慈」。個意思非常唔同。原本唔要偽詐，後世講到同儒家仁義對立咁，喺先秦唔係咁意思。

而竹簡老子，並無分成德經同道經，亦即唔可以好似後世咁，改叫道德經。之不過，竹簡本有好多文本無，可能摘錄都唔定。

文字上用好多「也」字用來斷句，而今版本拎走晒，變得齊整，文氣完全唔同。

連同馬王堆帛書老子，可以睇成老子成書演變三個時期。

## 太一生水
呢篇亦好重要，可以反映先秦宇宙論。乃道家創世次序，講太一如何生成萬物。水僅次於太一，其次到天，其次到地。之後先有神明。一路落去。

## 攷

類:簡
上海博物館

**上海博物館**（**Shanghai Museum**）喺中國上海，專收中國古代藝術，館藏有珍貴文物12萬件，其中以青銅器、陶器、瓷器、書法、繪畫最有特色。

## 歷史
間博物館喺1950年籌備起，1952年12月正式開放，當時展館就喺原本上海跑馬廳，後尾搬到河南路原中匯銀行大廈。 1993年，喺當時馬承源同汪慶正館長之下，將新館搬到上海市中心人民廣場。 1996年，新館正式開館。棟新館個樣，係取材自中國傳統世界觀——天圓地方。

## 出面網站

* 

類:黃浦區‎
彩鷸

**彩鷸**（*Rostratula benghalensis*）係一種外形相當獨特嘅水鳥，分布非洲、東南亞、澳洲。喺香港，因為九廣鐵路曾經計劃喺落馬洲開新支線，呢種棲息喺塱原濕地嘅雀鳥先開始廣為人知。

## 特徵

彩鷸嘅乸唔同其他雀，顏色相當鮮豔。有紅色嘅身軀同塊面有明顯嘅白色橫紋，相反彩鷸公就淡色好多，灰灰哋色。

## 生境同習性
鍾意匿響一啲淡水濕地，尤其係蘆葦叢入面，加上習慣日出日落時候出沒，所以唔易被發現。好難令佢哋驚飛，起飛嗰陣動物妳笨重，腳伸出至尾後，似秧雞。識得扮受傷嚟引開捕獵者，唔畀佢哋行去雀巢度。 

## 嘢食
昆蟲、甲殼動物、軟體動物、紅蟲等係佢嘅主要食物。

## 睇埋
*香港鳥類

## 圖

Greater Painted Snipe I3 IMG_5736.jpg|near Hodal in Faridabad District of Haryana, 印度.
Greater Painted-snipe (Male) I2 IMG 9272.jpg|near Hodal in Faridabad District of Haryana, 印度.
Greater Painted-snipe (Female) I11.jpg|near Hodal in Faridabad District of Haryana, 印度.
Rostratula benghalensis MHNT.jpg|
烏鵰

**烏鵰**（***Aquila clanga***）係香港唯一可聽到叫聲嘅aquila種鵰類。

## 另見
* 香港鳥類

## 相

File:Great spotted Eagle I IMG 8302.jpg| At Bharatpur, Rajasthan, India.
File:Great spotted Eagle I IMG 8300.jpg| At Bharatpur, Rajasthan, India.
File:Clanga clanga MHNT.ZOO.2010.11.91.12.jpg|烏鵰蛋樣本
象屬

**象屬**係長鼻目、象科以下嘅一個屬。現時只有一個屬：亞洲象（*E. maximus*），但有10 種已絕種嘅象其後亦被證實屬於呢個屬：包括*Elephas recki*、*Elephas antiquus*、同侏儒象（*Elephas falconeri*），（*Elephas cypriotes*）。呢個屬同長毛象屬（*Mammuthus*）非常之接近。

## 種
### [[絕種]]品種
**[[Straight-tusked Elephant|Elephas antiquus]]* (Straight-tusked Elephant)
**[[Elephas beyeri]]*
**[[Elephas celebensis]]*
**[[Elephas cypriotes]]* (Cyprus Dwarf Elephant)
**[[Elephas ekorensis]]*
**[[Elephas falconeri]]* (Silician Dwarf Elephant)
**[[Elephas iolensis]]*
**[[Elephas namadicus]]* (Asian Straight-tusked Elephant)
**[[Elephas planifrons]]*
**[[Elephas platycephalus]]*
**[[Elephas recki]]*

### 仍然生存品種
*亞洲象

## 參考

*Bate, D.M.A. 1904. *Further note on the remains of* Elephas cypriotes *from a cave-deposit in Cyprus*, Phil. Trans. R. Soc. Lond. B, 197:347-360. Lister,A.M. 1995.
*
*Todd, N. E. 2001. *African* Elephas recki: *Time, space and taxonomy*, In: Cavarretta, G., P. Gioia, M. Mussi, and M. R. Palombo. *The World of Elephants, Proceedings of the 1st International Congress*, Consiglio Nazionale delle Ricerche. Rome, Italy. Online pdf
*Todd, N. E. 2005. *Reanalysis of African* Elephas recki: *Implications for time, space and taxonomy*, Quaternary International 126-128:65-72.
雞尾包

**雞尾包**係香港麵包鋪、茶餐廳常見嘅麵包種類，同豬仔包、麥包、餐包、波羅包咁大眾化。雞尾包中間有椰絲造嘅餡，係甜麵包類。

## 類似嘅包
*椰檳
大英博物館

**大英博物館**（）係喺英國倫敦嘅一間博物館，1753年成立，1759年1月15號開放畀公眾參觀。原來收藏品係由一位著名收藏家漢斯·斯隆（Hans Sloane 1660-1753年）爵士私人所有，約有1700件文物，嚮遺囑度佢指明將所有藏品捐贈畀國家。

## 收藏
* 埃及羅塞塔石碑（Rosetta Stone，拿破崙嚮埃及打敗英國搶咗一批埃及文物，呢件最珍貴）
* 雅典帕德嫩神廟大理石雕刻（1816年搶嚟嘅，希臘人成日都要求攞返）
* 弗蘭克斯（Franks）首飾盒（1867年得到）

Image:BM; RM18 - GR, The Parthenon Galleries 1 Temple of Athena Parthenos (447-438 B.C) + North Slip Room, -Full Elevation & Viewing North-.JPG|帕德嫩神廟石雕
Image:BM,_AES_Egyptian_Sulpture_~_Colossal_bust_of_Ramesses_II,_the_'Younger_Memnon'_(1250_BC)_(Room_4).jpg|拉美西斯二世（Ramesses）頭像（1818年由英國駐埃及總領事捐出）
Image:England; London - The British Museum, Egypt Egyptian Sculpture ~ Colossal granite head of Amenhotep III (Room 4).2.JPG|法老阿孟霍特普三世（Amenhotep）頭像（1823年買嘅） 


Image:Portland Vase BM Gem4036 n5.jpg|波特蘭花瓶（Portland Vase）
Image:Mandarin fish.jpg|大英博物館藏元代鱖魚圖案青花瓷盤 
Image:BM Taoist.jpg|大英博物館藏道教人物像 


Image:Moai, British Museum London.jpg|大英博物館藏摩艾石像 
Image:BM, AES Egyptian Sculpture (Room 4), View North.4.JPG|埃及館展出嘅石雕
Image:Winged Human-headed Bulls.JPG|西亞館展出嘅公牛男人


## 睇埋
* 大英圖書館（British Library）
* 科學博物館（Science Museum）
* 維多利亞和阿爾伯特博物館（Victoria & Albert Museum）

## 外面網頁

* 大英博物館 
** 大英博物館史
最後嘅晚餐

**最後嘅晚餐**（，英文：Last Supper），通常指耶穌畀釘十字架之前同十二個門徒一齊食嘅晚餐，一般認為喺馬可福音作者馬可屋企度舉行。好多文藝例如達文西嘅同名畫《最後晚餐》都用呢樣嘢做題材。

## 睇埋
* 逾越節
* 聖餐禮
* 聖事
* 最後審判
高潮

**高潮**可以係:
* 漲潮，海洋河流潮汐漲起嘅狀態
* 故仔高潮，故事劇情發展去到關鍵時刻
* 性高潮
南生圍

**南生圍**喺香港新界，元朗市區以北。南生圍有好多魚塘，因為喺鹹淡水交界位，所以有紅樹林。紅樹林有唔同種嘅昆蟲仔，亦有唔少季候鳥聚集。

## 連出去
*南生圍雀
背光

**背光**，可以係:
* 背光 (攝影)，係藝術攝影，光源嚮被影物主體嘅後面，令到主體勾出一條金色外邊線。影黃昏日落加人像相就有咁嘅效果。
* 照明嘅一種形式，令電腦顯像嘅方式。
李靜儀 (模特兒)

**李靜儀**（，花名**Kendy公主**），有個影迷會叫**Kendy Fan Club**（簡稱**KFC**），會員自稱有幾百人。Kendy曾經拍快餐店KFC同埋麥當勞電視廣告，係廣告模特兒出道。

2008年10月，李靜儀上無綫電視烹飪節目《蘇Good》，同蘇絲黃拍檔，做蘇絲黃個助手，斯斯文文，冇乜對白咁樣。

## 出面網頁
* 無線電視《蘇Good》嘅Kendy
* Kendy公主李靜儀網上相冊
* 李靜儀其人
最後晚餐

**最後晚餐**（； 或 ）係意大利一幅壁畫，作者係李安納度·達文西，1980年列入世界文化遺產。

## 題材
幅畫由聖經馬太福音第26章攞料，講耶穌基督嚮俾人拉之前，同十二門徒食最後嘅晚餐，耶穌話「你哋有人出賣我」，叛徒猶大突然好驚，黑起塊面。

Riccardo Magnani 嘅分析指出，里昂納多·達文西於康普湖 (Como Lake) 嘅雷塞戈內 (Resegone) 山峰同《最後的晚餐》中嘅客人形象可能有相應關係。

## 參考書

# The Western Humanities, Volume II: Renaissance to the Present, by Roy T. Matthews & F, Dewitt Platt, 3rd Edition, Mayfield Published, 1998.
# Living With Art, by Rita Gilbert, 5th Edition, McGraw-Hill Published, 1998.


## 出面網頁
* http://www.haltadefinizione.com/magnifier.jsp?idopera=1
諾丁山嘉年華會

**諾丁山嘉年華會**（**Notting Hill Carnival**），又叫做 **諾丁丘嘉年華**，係英國出名嘅嘉年華會，每年有百幾萬人參加，嚮8月尾，銀行連休3日為咗佢。諾丁山嘉年華會係歐洲加勒比海式嘉年華會。早嚮1965年已經有。

嚮1970年代，諾丁山嘉年華會曾經演變成為暴動。

## 睇埋
* 德國科隆嘉年華

## 出面網頁

* BBC中國網記者：田耕
* 諾丁山嘉年華會見華人
* 諾丁山嘉年華會（Notting Hill Carnival）圖片 2012
吳倩蓮

**吳倩蓮**（**Jacklyn Wu**，）係台灣嘅演員。佢嘅成名作有《天若有情》呢幾套電影。

## 屋企
原名**吳茜蓮**，喺台北出世同讀中小學。

## 成名經過
吳倩蓮喺小學係學校合唱團團員，高中嗰陣攞過台北市聲樂比賽第二名。俾電影《名揚四海》嘅影響所以入咗藝術學院。大二嗰陣因為一張「看起來很倔強」（睇起嚟好硬頸）嘅相俾人搵去香港拍戲。

## 作品
### 電影
*1990年 《天若有情》 A Moment of Romance
*1991年 《沙灘仔與周師奶》 The Royal Scoundrel
*1991年 《至尊無上II之永霸天下》 Casino Raiders
*1993年 《三個夏天》 Three Summers
*1993年 《赤腳小子》 The Bare-Footed Kid
*1993年 《天若有情II之天長地久》 A Moment of Romance 2
*1993年 《想飛－～傲空神鷹》 Top Cool
*1994年 《新同居時代》 In Between
*1994年 《花旗少林》 Treasure Hunt
*1994年 《霓虹光管高高掛之女子公寓》 How Deep is Your Love
*1994年 《都市情緣》 Love and the City
*1994年 《等著你回來》 The Returning
*1994年 《新邊緣人》 To Live and Die in Tsim Sha Tsui
*1994年 《飲食男女》 Eat Drink Man Woman
*1994年 《運財童子》（台譯：狂賭一族出頭天） Beginner's Luck
*1994年 《三個相愛的少年》 Oh, My Three Guys
*1994年 《賭神2》 God of Gamblers' Return
*1994年 《一千零一夜之夢中人》 Dream Lover
*1995年 《大冒險家》 The Adventurers
*1995年 《夜半歌聲》 Phantom Lover
*1995年 《廟街故事》 The Mean Street Story
*1995年 《呆佬拜壽》 Only Fools Fall in Love
*1995年 《和平飯店》 Peace Hotel（客串）
*1996年 《天若有情III之烽火佳人》 A Moment of Romance 3
*1996年 《攝氏32度》 Beyond Hypothermia
*1996年 《龍城正月》 Dragon Town City
*1997年 《奪舍》 Walk In
*1997年 《97家有喜事》 All's Well End's Well '97
*1997年 《半生緣》 Eighteen Springs
*1997年 《恐怖雞》 Intruder
*1998年 《九星報喜》（又名：歡樂九星）  Ninth Happiness
*1998年 《四個廚師一圍菜》 Four Chefs & A Feast
*1999年 《沒完沒了》 Sorry Baby
*2004年 《江湖》 Jiang Hu（客串）
*2005年 《破釜沉舟》

### 電視劇
*《京港愛情線》
*《神雕俠侶》
*《情牽日月星》
*《流金税月》（別名：榴蓮飄香）
*《濟公傳奇》
*《金錢本色》（別名：都市情緣）
*《秋水長天》
*《千年之戀》（別名：緣海情天）
*《夢裡花開》
*《大漢風》（別名：楚漢風流）
*《阮玲玉》
*《北魏馮太后》
*《美麗追夢人》
*《海上傳奇之海盜》

### 音樂專輯
*Goodbye Day
*金錢本色（2001）
*望愛（粵，1997）
*天若有情III烽火佳人 電影原聲帶（1996）
*回家（1996）
*吳倩蓮新歌+精選（粵，1996）
*因為愛，所以等待（1995）
*心乱如麻（粵，1995）
*愛上一個人（1995）
*愛得乾脆（粵，1994）
*天下浪子不獨你一人（粵，1994）

### 舞台劇
*1992  國立藝術學院學期製作《申生》

## 獎同埋提名
*歌唱
**1994：獲香港TVB十大勁歌金曲 ~ 最受歡迎新人金獎
**1994：獲香港電台十大中文歌曲 ~ 最有前途新人金獎
**1994：獲香港新城電台 ~ 勁爆新登場女歌手金獎
**1994：獲香港商業電台叱咤樂壇流行榜 ~ 生力軍女歌手銅獎
**1994：獲馬來西亞熱辣中文金曲獎 ~ 最辣新人獎
**1994：獲馬來西亞全年DJ心意金曲獎
*表演
**1991「天若有情」獲提名第十屆香港電影金像獎 ~ 最佳新演員
**1995「等著你回來」獲提名第十四屆香港電影金像獎 ~ 最佳女主角
**1996「夜半歌聲」榮獲第三屆長春電影節 ~ 最佳女主角
**1997「半生緣」榮獲第四屆香港電影評論學會大獎 ~ 最佳女主角
**1998「半生緣」獲提名第十七屆香港電影金像獎 ~ 最佳女主角

## 參考
*http://members.tripod.com/hkbilly2000/i7-file00.htm

## 出面網頁
* 
* 

類:臺灣女演員
吳鎮宇

**吳鎮宇**（原名**吳志強**，**Francis Ng Chun-Yu**，）係香港男演員。

## 生平
### 電視
佢鄉下喺廣東番禺。佢係響第11期無綫電視藝員訓練班（1982年）畢業，同期嘅重有梁朝偉。之不過出道之前嗰幾年，吳鎮宇一直都淨係響無綫啲劇集入面做茄哩啡。一直到梁朝偉嗰班一綫演員離開咗無綫之後，吳鎮宇先至有機會上位。佢第一部以一綫身份參演嘅劇集係1986年《北斗前鋒》；而響1988-1992年間，係吳鎮宇響無綫最多演出嘅時期，其中有唔少劇集係佢主演嘅，例如1989年《香港雲起時》。

### 電影
吳鎮宇係喺1986年參演咗《靚妹仔3之午夜麗人》而走入咗去電影圈。但早期嗰陣吳鎮宇都淨係撈到一啲角色仔。好似1989年《傲氣雄鷹》，佢喺男角色名單嘅第六位；到1992年佢成為自由身之後，亦都冇變，1993年《唐伯虎點秋香》同《倚天屠龍記之魔教教主》都係咁樣。其間佢重要返番去無綫。

吳鎮宇要到九十年代中先至喺電影圈上位。佢較為人深刻嘅係1996年《古惑仔》系列嘅「靚坤」，開始受到正面評價；1999年係佢最威水嘅一年，唔但只憑住《爆裂刑警》贏得香港電影評論學會最佳男主角，重打入金馬獎──憑住《鎗火》贏得台灣電影金馬獎最佳男主角，當其時角逐嘅重有梁朝偉。之後佢又憑住《公元2000》，贏得金像獎最佳男配角。

吳鎮宇出咗名演技精湛，每年演出電影就有十幾廿部，但佢除咗喺電影入面扮反派之外，就淨係主演一啲爛片。所以吳鎮宇唔但只唔係票房保證，一直都冇咩擁躉，連攞獎都唔係熱門。好似當佢贏得2000年香港電影金像獎最佳男配角嗰陣，觀眾為之受落；但嗰年吳鎮宇贏得金馬獎最佳男主角，就有人覺得係爆冷。吳鎮宇就咁樣回應：「我一直都唔覺得自己係大冷門！」2004年吳鎮宇獲得金像獎提名但輸畀劉德華，吳鎮宇就批評金像獎「選嘅係人脈而唔係演技」。呢句話曾經俾劉德華擁躉強烈指摘，吳鎮宇就話：「唔通唔係靠人脈咩？佢（指金像獎）嘅機制決定咗睇起你嘅人可以贏到獎。」

雖然電影市道自九十年代尾越嚟越差，吳鎮宇每年仍然有近廿部電影演出；近年佢更加以導演身份執導電影，其中最為人熟悉嘅係《追影》。

## 作品
### 連續劇
* 楊家將（1985年）
* 北斗前鋒（1986年）
* 生命之旅（1987年）
* 鄭成功（1987年）
* 公私三文治（1988年）
* 蓋世豪俠（1989年）
* 花月佳期（1989年）
* 香港雲起時（1989年）
* 笑傲在明天（1990年）
* 午夜太陽（1990年）
* 愛情三角錯（1990年）
* 卡拉屋企（1991年）
* 灰網（1991年）
* 龍的天空（1992年）
* 新同居關係（1994年）
* 難兄難弟（1997年）
* 衝上雲霄（2003年）
* 伙頭智多星（2005年）
* 東方華爾街（2018年）飾 葉抱一

### 電影
* 靚妹仔3之午夜麗人（1986年）
* 傲氣雄鷹（1989年）
* 毒豪（1991年）
* 溶屍奇案（1992年）
* 唐伯虎點秋香（1993年）
* 倚天屠龍記之魔教教主（1993年）
* 綁架黃七輝（1994年）
* 衝鋒隊之怒火街頭（1995年）
* 古惑仔（1996年）
* 旺角揸fit人（1996年）
* 97家有囍事（1997年）
* 中華英雄（1998年）
* 特警新人類（1998年）
* 黑道風雲之收數王（1999年）
* 爆裂刑警（1999年）
* 鎗火（2000年）
* 公元2000（2000年）
* 9413（2000年）
* 自從他來了（2001年）
* 愛情白麵包（2002年）
* 無間道2（2003年）
* 放逐（2004年）
* 春田花花同學會（2005年）
* 神槍手與智多星（2006年）
* 醒獅（2007年）
* 鈕扣人（2008年）
* 追影（2009年）
*逆流大叔（2018年）
*使徒行者2諜影行動（2019年）

## 獎
* 第37屆金馬獎最佳男主角
* 2000年香港電影金像獎最佳男配角
* 1999年香港電影評論學會最佳男主角

## 其他
喺大中華地區，球迷覺得墨西哥足球守門員古利姆奧祖亞同吳鎮宇好似樣，所以奧祖亞又有個花名叫做「墨西哥吳鎮宇」或者「墨西哥Sam哥」。

## 攷
再說長江

《》係中國中央電視台喺2006年播出嘅電視記錄片，可以話係20幾年前播出《話說長江》嘅續集。

2008年10月，嚮香港電視台播出時，由鍾景輝旁白。

## 主題一覽
### [[中央電視台]]版本
*第三十三集 生生不息（下）
*第三十三集 生生不息（上）
*第三十二集 江海交匯的地方
*第三十一集 浦東新高度
*第三十集 時速上海
*第二十九集 發現古鎮
*第二十八集 曲水姑蘇
*第二十七集 創新浪潮 
*第二十六集 江村變遷
*第二十五集 燈火石頭城
*第二十四集 黃山無形
*第二十三集 無夢到徽州 
*第二十二集 廬山說“廬”
*第二十一集 道化武當
*第二十集 江湖武漢
*第十九集 水映三千峰
*第十八集 江流入海
*第十七集 壩夢韆鞦
*第十六集 他鄉，故鄉
*第十五集 告別家園
*第十四集 三峽存證
*第十三集 水火山城
*第十二集 行走江上
*第十一集 天生赤水
*第十集 大佛東漸
*第九集 水潤錦官城
*第八集 古蜀沉浮
*第七集 青銅歲月 
*第六集 水的年輪
*第五集 一江東去
*第四集 金沙流韻 
*第三集 生命的高原
*第二集 重上江源
*第一集 大江巨變
溏心風暴之家好月圓

《**溏心風暴之家好月圓**》（）係香港無綫電視2008年7月28號到9月21號播出、高清拍嘅粵語連續劇。係《溏心風暴》嘅姊妹劇，題材係時裝商戰。李司棋、夏雨、米雪、關菊英、陳豪、林峯、鍾嘉欣、楊怡、李香琴、黃宗澤、徐子珊、陳法拉、黎諾懿等主演。陳嘉儀、翁善瑩、石凱婷、麥世龍、楊雪兒、劉智玲、謝元凱編劇。監製係劉家豪。

## 演员表
*李司棋 飾 鍾笑荷
*夏雨 飾 甘泰祖
*米雪 飾 殷紅
*關菊英 飾 鍾笑莎
*陳豪 飾 甘永家
*林峯 飾 甘永好
*鍾嘉欣 飾 于素心
*楊怡 飾 孫皓月
*李香琴 飾 佘君麗
*黃宗澤 飾 凌至信
*徐子珊 飾 路嘉美
*陳法拉 飾 甘詠慶

## 其他劇集

|align="center" colspan="2"|同事三分親-8月7號
|align="center" colspan="2"|奧運（非劇集時段）8月8號-8月22號
|align="center" colspan="3"|搜神傳8月25號-
|-
|align="center" colspan="3"|當狗愛上貓-8月15號
|align="center" colspan="1"|奧運（非劇集時段）8月18號-8月22號
|align="center" colspan="2"|尖子攻略8月25號-9月19號
|align="center" colspan="1"|少年四大名捕9月22號-
|-
|align="center" colspan="2"|**上一套：**疑情別戀-7月25號
|align="center" colspan="4"|**翡翠台/高清翡翠台第三綫劇集（[[翡翠台電視劇集一覽 (2008年)|2008]]）**溏心風暴之家好月圓7月28號-9月21號高清翡翠台由8月7號至8月22號暫停播映
|align="center" colspan="1"|**下一套：**與敵同行9月22號-

## 拎

*家好月圓‧首頁
平霸

**平霸**係香港以前一家家庭電器零售舖，分店嚮：

* 旺角彌敦道564號 
* 新蒲崗彩虹道20號 
* 銅鑼灣軒尼詩道同波斯富街

平霸電業嚮豐澤電器同新一系電器出現之後，就執咗笠。

## 出面網頁
*平霸1977年廣告，光影流情
*聰明的硬銷，創作萬花筒，嚴啟明
*硬銷不易做得好，創作萬花筒，嚴啟明
*傳媒透視 - 廣告與香港文化，香港電台
與敵同行

《**與敵同行**》（**Last One Standing**）係香港無綫電視2008年9月2號到10月18號播出、高清拍嘅粵語連續劇。題材係敵友關係。郭晉安、鄭嘉穎、蒙嘉慧、商天娥、姚子羚等主演。蔡婷婷、關炳洪、冼少玲、鄭成武同馮日進編劇。監製王心慰。

## 角色
### 主要角色
*郭晉安 飾 唐立言（言哥）
*鄭嘉穎 飾 張承希（阿希）
*蒙嘉慧 飾 利珮嘉（Carmen）
*商天娥 飾 劉潔儀（Mon姐）
*姚子羚 飾 唐凱敏（Mandy）
*呂　珊 飾 唐張麗芬（靚媽）

### 其他角色
*麥長青 飾 潘志勤（大嚿）
*陳美詩 飾 馬愛琳（Kelly）
*黎　宣 飾 唐李素娥（嫲嫲）
*秦　煌 飾 唐學仁（肥爸）
*何綺雲 飾 張頌思（阿思）
*蔡子健 飾 楊健業（阿業）
*姚樂怡 飾 蘇麗花（花姐）
*袁彩雲 飾 Fiona

## 拎
* 與敵同行網頁

|align="center" colspan="3"|搜神傳-10月17號
|align="center" colspan="2"|畢打自己人10月20號-
|-
|align="center" colspan="2"|尖子攻略-9月19號
|align="center" colspan="2"|少年四大名捕9月22號-10月24號
|align="center" colspan="1"|東山飄雨西關晴10月27號-
|-
|align="center" colspan="2"|**上一套：**溏心風暴之家好月圓-9月21號
|align="center" colspan="2"|**翡翠台/高清翡翠台第三綫劇集([[翡翠台電視劇集一覽 (2008年)|2008]])**與敵同行9月22號-10月18號
|align="center" colspan="1"|**下一套：**珠光寶氣10月20號-
九龍南綫

**九龍南綫**，之前叫**南環綫**、**九龍南環綫**，係喺香港九龍嘅延綫，由南昌站開始向南延伸，經過1990年代西九龍新填地，連接尖東站，黐埋東、西鐵綫嘅南面。條綫全長3.8公里，連埋新起嘅柯士甸站，有3個車站。

九龍南綫喺2005年開始起，2009年8月16號通車。延綫起好之後，搭西鐵綫就可以由屯門直接去到紅磡。紅磡站變咗做東鐵綫同西鐵綫嘅總站，尖沙咀支綫成為西鐵綫嘅一部分，通車後西鐵綫會開密啲車，多人嗰時由3分半鐘，改為3分鐘一班車，密咗15%。工程係由九廣鐵路公司規劃、批出合約同埋畀錢出嚟起，但因為兩鐵合併，呢條綫由香港鐵路有限公司負責睇住佢起同埋營運。

## 計劃
香港政府喺《鐵路發展策略2000》入面話起九龍南環線。2002年9月24號，香港特區政府邀請嗰時嘅九廣鐵路公司做南環線詳細規劃同設計。

2003年，以深水埗區南昌站為總站，九廣鐵路嘅西鐵（兩鐵合併之後叫做西鐵綫）正式通車。雖然話方便新界西北居民直達市區，但係南昌站始終唔係市區中心，利用市區邊緣做總站嘅做法，俾人認為係搞到西鐵通車之後客量比估計少得多嘅主因。嗰時有人認為，起九龍南綫對西鐵日後嘅發展好重要。

2004年3月26號，香港特區政府第一次將九龍南綫項目刊憲；對呢條線嘅修訂亦喺2005年1月7號刊憲。

香港特區政府喺2005年6月24號將批咗嘅九龍南綫方案刊憲，8月開始簽約，2006年開始起。

## 出面網頁
*港鐵公司 - 新支綫及工程項目 - 九龍南綫
*香港地方 | 道路及鐵路 | 香港鐵路（四）九龍南綫
*香港立法會 個別政策事宜資料庫
*港鐵的西鐵線延伸乘客指南

## 註
劉鑾雄

**劉鑾雄**（，），叫做**大劉**，係香港商人，著名「股壇狙擊手」。 

劉鑾雄有個細佬劉鑾鴻（叫做細劉），阿爸係劉火榮，由吊扇廠出身，發展成愛美高集團。嚮1980年代開始，成為金融同地產名人。

## 屋企
1970年代，劉鑾雄去加拿大安大略省滑鐵盧大學留學，識到寶詠琴，1979年結婚，1990年代離婚，生咗個仔劉鳴煒同個女劉秀融。

劉鑾雄最出名係識唔少女性朋友，個個都係娛樂圈中人，例如女藝人李嘉欣、關之琳同蔡少芬咁，重有呂麗君。

劉鑾雄有3架私人飛機，佢成日去灣仔福臨門酒家食飯。

劉鑾雄捐咗4千萬港元畀香港科技大學，所以係慈善家。劉鑾雄係「全球富豪500」之一。

## 歐文龍事件
嚮歐文龍貪污案，劉鑾雄曾經係証人。

## 參考
*中環在線：老貓燒鬚輸「即沉板」
*http://www.forbes.com/lists/2007/10/07billionaires_Joseph-Lau_VLP2.html
*http://www.abcnews.go.com/Technology/wireStory?id=3200271
*http://www.portfolio.com/culture-lifestyle/culture-inc/arts/2007/11/08/Sothebys-Auction


## 出面網頁
* 

類:窩打老大學舊生
人造花

**人造花**，又叫做**假花**，係用七彩紙、膠、布、玻璃、金屬片整成花嘅形，通常用來裝飾。

以前整假花，本來係小手工小工藝，收尾工業化，用塑膠來整花，機械化大量生產，出口去外國。嚮塑膠花嘅黃金時代http://www.cgxl.com/Article/zxxx/200701/683.html出現唔少搵到錢嘅「塑膠花大王」。

人造花比真花襟擺，唔使淋花、施肥、打理，舊咗就掉咗佢，換過第啲新花款。
早發白帝城

《**早發白帝城**》係大唐詩人李白嘅‎一首詩。

## 首詩

:
:
:
:
## 背景
個時李白俾人整，佢反而樂得外遊機會，以猿猴比喻對家，佢唔覺係一回事，未驚過。

## 引用
而家唔少政治家引用呢首詩，以猿啼比喻政客嘅攻擊，佢會好少理。
經濟機遇委員會

**經濟機遇委員會**（the Task Force on Economic Challenges），簡稱**經機會**，係香港行政長官曾蔭權喺 2008-09年施政報告宣佈開嘅資詢會，負責嚮2008年金融海嘯入面搵經濟發展機會。曾蔭權自己主持，財政司司長曾俊華做副主席，委員都係義工。

經濟機遇委員會喺2009年6月22號召開最後一次會議後完成歷史任務，著力推動六大產業（檢測和認證、醫療服務、創新科技、文化及創意產業、環保產業同埋教育服務）發展。

## 成員
;主席
*曾蔭權 - 行政長官
;副主席
*曾俊華 - 財政司司長
;成員
*戴維思 - 渣打集團行政總裁（2009年1月辭任）
*馮國經 - 利豐集團主席、大珠三角商務委員會主席及國際商會主席
*劉遵義 - 香港中文大學校長
*梁家齊 - 鷹達證券集團主席及前香港期貨交易所主席
*梁高美懿 - 恆生銀行副董事長兼行政總裁
*麥嘉軒 - 畢馬威會計師事務所合夥人
*斯蒂芬·羅奇 - 摩根史丹利亞洲有限公司主席
*施永青 - 中原集團主席、地產代理監管局成員及香港房屋委員會委員
*汪穗中 - 德昌電機控股主席及香港應用科技研究院主席
*胡恩威 - 進念二十面體行政總裁

## 註

## 參攷
*成報：經濟機遇委員會

## 出面網頁
*經濟機遇委員會
輪椅徑

**輪椅徑**，**無障礙行山徑**係國家公園、郊野公園裏頭嘅一種**[[行山徑]]**，包括一啲自然教育徑。 呢種自然教育徑嘅特色係，可以暢通無阻（相對容易）咁樣畀輪椅經過， 等到需要用輪椅嘅人士，都可以享受郊遊嘅樂趣。

喺香港，近年再將個概念擴展到去郊野公園嘅**無障礙路線**，香港漁農自然護理署將有關嘅資訊擺咗喺網站上面，資料詳細講到呢啲條路線嘅難度、長度、所需時間、交通配套等等，中間仲會設有傷殘廁所。

**輪椅無障礙**（wheelchair accessibility） 其實唔係一啲乜嘢新嘢，好多地方、國家都有無障礙（accessibility）嘅行山徑， 行山網站嘅資料之中，都有講到究竟輪椅可唔可以用得到。依啲設計唔單止畀輪椅用，仲可以畀老人家（長者）同埋啲行山新手使用，因為比較同埋容易、難度相對低。 

## 睇埋
*無障礙旅遊

## 參攷

## 鏈出去
* 城門郊野公園(白千層林)無障礙路線
* 香港仔郊野公園(香港仔上水塘)無障礙路線
* 大欖郊野公園(清潭上灌溉水塘)無障礙路線
* 台灣國家公園 - 無障礙旅遊(台灣) 
* Accessible Countryside for Everyone (ACE) (英國) 
* American Accessibility Hub (美國) 
* Accessible trails - Government of Canada(加拿大)
* Australia All Abilities Trails (澳洲)
東山飄雨西關晴

《**東山飄雨西關晴**》（**When Easterly Showers Fall On The Sunny West**）係香港無綫電視喺2008年10月27號到12月5號播嘅粵語電視劇，亦係四十一年台慶劇，講民初喺廣州東山同埋西關嘅愛情虛構故仔。監製喺關永忠。

## 拎
*TVB.com 東山飄雨西關晴

|align="center" colspan="6"|畢打自己人10月20號-
|-
|align="center" colspan="1"|**上一套：**少年四大名捕-10月24號
|align="center" colspan="3" |**翡翠台/高清翡翠台第二綫劇集（[[翡翠台電視劇集一覽 (2008年)|2008]]）**東山飄雨西關晴10月27號-12月5號
|align="center" colspan="2"|**下一套：**Click入黃金屋12月8號-
|-
|align="center" colspan="6"|珠光寶氣2008年10月20號-2009年2月8號
跨代貧窮

**貧窮循環**（英文：cycle of poverty），又叫做**跨代貧窮**、**貧窮陷阱**（英文：poverty trap）係一個經濟學現象，呢個現象係由自我強化機制引起既，呢個機制會導致貧窮一旦存在，就會持續存在，呢種貧窮循環可以持續好幾代人，除非有外部幹預，將呢個循環改變咗。當呢個現象，應用喺發展中國家既時候，亦都叫做**發展陷阱**（英文：development trap）。

陷入貧困循環既家庭，除咗維生之外，幾乎無額外既資源。有好多自我強化既缺點令個人幾乎無可能跳出呢個循環。當啲窮人無擺脫貧窮循環所需既資源（例如金融資本、教育或者人脈）既時候，就會出現呢種情況。窮人由於貧窮而無辦法得到經濟同社會資源，呢啲資源上既缺乏，可能會加劇佢哋既貧困，咁樣就可能意味著，一個窮人會終生處於貧窮狀態。

備受爭議既教育心理學家 Ruby K. Payne，係佢既書《理解貧困既框架》（A Framework for Understanding Poverty）嗰度，將貧窮循環區分成情境貧困（situational poverty）同代際貧困（generational poverty）；情境貧困既貧窮循環根源，通常可以追溯到窮人既一生裏面既特定事件引起既；而代際貧困係一個循環，代代相傳，通常代際貧困係由獨特既文化同信仰引起既。

社會流動性係一個衡量指標，呢個指標檢視窮人變成比較富有既機會率，同埋新一代比父母嗰代更加富有或者攞到更高收入既機會率。

## 原因

### 經濟因素
根據美國2012年既人口普查，18至64歲既貧窮人口既原因係：

* 31% – 生病或殘疾
* 26% – 家庭原因
* 21% – 學校或其他原因
* 13% – 搵唔到工
* 8% – 提早退休
有啲活動亦可能令到窮人比富人花費更多，例如，正如果美國記者 Barbara Ehrenreich，喺2008年寫既書「Nickel and Dimed」所形容：有啲月月清、左手嚟右手去既窮人，可能負擔唔起典型既租屋錢加按金（香港一般係1至3個月；英美一般係5個星期至半年），所以佢哋可能被迫要花費更多，以日租既形式去租酒店或者汽車旅館。如果佢哋無錢買雪櫃、微波爐、廚房用品同埋煮食爐，可能要花更多既錢出街食，而食剩既嘢，亦無得儲存起嚟，留番下一餐食。

窮人用銀行服務亦都處於弱勢，例如：因為佢哋無辦法維持儲蓄戶口既最低餘額，銀行可能會收佢哋服務費；另外，有錢既人，亦都可以賺到更高既利息同埋豐厚既投資回報，呢啲又會擴闊貧富差距。無銀行帳戶既人，就要用成本較高既替代金融服務將出糧既支票兌現，或者轉帳俾其他人。以前有過信用問題（例如戶口透支）既人可能無資格開支票戶口，以需要額外俾錢買匯票。好多窮人唔開銀行戶口，主要原因包括覺得銀行服務唔係俾佢哋呢啲窮人用既、唔信任銀行、擔心會因為銀行錯誤或者延誤而用唔到錢、唔了解銀行服務、無足夠既錢去用免費既銀行服務等。

雖然大多數工業化國家都提供免費既全民健保，但係喺美國同好多發展中國家，好少積蓄既人，佢哋病咗之後，往往會因為醫療費用高，而盡可能推遲醫病。咁做可能會導致相對較小既病變成嚴重既病，治療費用會更高，亦都可能會因為患病而導致工資損失，同埋令佢哋既平均壽命較短。高收入既工人通常有醫療保險，或者公司提供既免費醫療，亦會有有薪病假，所以佢哋唔需要承受過高既醫療費用，亦唔會因為病咗而無收入。

出於唔需要技能或者經驗既原因，有啲窮人會透過自願參與醫學研究或者捐贈血液嚟賺錢。情況就好似余華以1950至1960年代做背景既寫實小說《許三觀賣血記》咁。

### 維持貧窮既內外因素
持續貧窮既主要原因：

* 系統性或者制度化既原因
* 因歷史經驗或者情感挑戰而誤入歧途
* 受到精神障礙既影響

或所有三個原因組合（Bertrand、Mullainathan 和 Shafir，2004）。

## 睇埋
* 在職貧窮

## 出面網頁
* 香港扶貧委員會：何謂「跨代貧窮」？
* 兒童發展基金冇辦法解救跨代貧窮，原因係供款都有問題
呂麗君

**呂麗君**（）英國倫敦大學King's College博士畢業生。

呂係劉鑾雄嘅前女朋友，生咗一仔一女，2019年改名**呂姵霖**，不過坊間對其舊名印象較深。

## 參考
柯達大廈

**柯達大廈**，係香港1992年起好嘅寫字樓兼工廠大廈，由馬海建築顧問做建築師，共有兩幢嚮北角渣華道321號，外形好似以前嘅菲林同攝影相機。以前係伊士曼柯達公司香港總部，地產發展商係新鴻基地產，由啟勝管理有限公司物業管理。

## 租戶(部分)
* 經濟日報
* 星展銀行
* 三菱電梯香港

## 附近
* 北角政府合署
* 東區走廊
* 廉政公署總部大樓 
* 慧雲峯

## 交通
* 港鐵鰂魚涌站C出口

## 外面參考
* 柯達大廈建築師 - 馬海建築顧問 Spence Robinson Architects
* 柯達大廈 - 物業基本資料
比爾·克林頓

**威廉·傑佛遜·克林頓**（**William Jefferson Clinton**，原名**William Jefferson Blythe III**，）係美國第42任總統，1993年至2001年在任。

克林頓做總統之前做過阿肯色州長，佢曾經連任失敗，其後佢東山再起，並且一做就做咗十幾年。1992年佢競逐美國總統，擊敗當時在任嘅老布殊當選。克林頓喺1996年贏出總統選舉連任。

佢響第二個任期同白宮女職員萊溫斯基發生性關係，畀國會議員攻擊。克林頓因為響聽證會作假口供而俾國會彈劾。最後克林頓展開全國電視演說做騷，終於避過彈劾。雖然佢仍然可以完成任期，直到今日，佢仍然俾人笑係鹹濕總統。

佢老婆希拉莉係前參議員，喺2008年美國總統民主黨初選輸咗畀奧巴馬，之後被任命做美國國務卿。

2023年4月，克林頓話佢後悔喺佢做總統嗰陣說服烏克蘭放棄核子武器，佢話如果烏克蘭有核武嘅話，俄羅斯就唔會入侵烏克蘭。

## 榮譽博士
* 香港大學名譽法學博士（2008年）

## 攷

## 出面網頁

* 
* 
* 
*
象科

**象科**（***Elephantidae***），係哺乳綱長鼻目唯一有現存物種嘅科，下面有6個屬，得返兩個屬有現存物種：非洲象屬同埋象屬，而呢兩個屬連同絕咗種嘅古菱齒象屬都可以歸類做「象」。
抓毛

**抓毛**（抓讀搲，**Polar fleece**／**Fleece**）係隻造衫嘅布，多數愛來造外套。爾隻料由的確涼（聚對苯二甲酸乙二酯／聚酯纖維／PET）整出來，造到好似羊毛咁，但係輕身，靭啲。佢係美國公司喺1979年造出來。

抓毛除咗做外套，重有做帽，被等等。抓毛可以由聚酯纖維膠樽回收重用做出來，好易洗得乾淨。

抓毛分微、100、200、300呢幾隻。300係最厚，但無咁軟身。

## 出面網頁
*Malden Mills, Polartec 同 Polarfleece原廠
*Johnsons Fabrics cotton description
*http://www.history.com/video.do?name=works&bcpid=1612766354&bclid=1612710275&bctid=1595701395

類:布
類:樹脂
瑪德蓮鄧納姆

**瑪德琳·李·潘恩·鄧納姆**（**Madelyn Lee Payne Dunham**，）係奧巴馬嘅阿婆。

佢出名係因為外孫奧巴馬嘅競選演詞提起，奧巴馬講起一位白人阿婆，後生時嚮石油公司做文員，嚮堪薩斯州教奧巴馬做人嘅道理，包括要負責任、保持自信、愛國、勤力做嘢、唔好成日同自己搵藉口、對人要好、對人好似對自己咁。

## 出面網頁
* 為探祖母，奧巴馬暫停兩日拉票
陳湛銓

**陳湛銓**（），字**青萍**，廣東新會人，係香港國學專家。佢喺國立中山大學畢業。1949年大陸解放，佢避走到香港。係聯合書院中文系第一個系主任。令到聯合書院加入香港中文大學，之後佢離職。佢熱心推廣國學，嚮香港大專講學，又嚮學海書樓做特約講師。重嚮星期日去香港大會堂主持講座，宣揚國學，造福後學，聽眾唔少。 

## 親戚
* 佢啲仔女幾乎全部都係從事教育行業
* 風水師陳振聰自稱係陳湛銓嘅姪孫

## 攷
* 陳湛銓先生詩文
UCC上島咖啡

**UCC上島咖琲株式會社**（**UCC上島珈琲株式会社**，**UCC Ueshima Coffee Co**）係出咖啡同茶飲品嘅日本企業，由上島忠雄先生喺1933年創辦。佢有農場嚮夏威夷島。

嚮1969年，UCC上島咖琲已經出罐裝咖啡。

而家UCC嚮香港都開咗咖啡室，同行對手包括太平洋咖啡、星巴克咁。

## 出面網頁
* 中國UCC，悠詩詩上島咖啡
* 台灣UCC優仕咖啡股份有限公司
李海泉

**李海泉**（），原名**李滿船**，係香港粵劇丑生，同半日安、廖俠懷、葉弗弱合稱「粵劇四大名丑」，廣東順德人。李海泉因為去何甘棠屋企演戲，識到何愛瑜，結埋婚，生咗李小龍。

## 參考

## 出面網頁

* 李小龍
快門

**快門**（**shutter**），又叫**失打**，係相機同攝影機入便，控制光入架機一道門。

## 相機
門開閂一次嘅速度，就決定幾多光入，通常以秒為單位。快門慢畀多啲光入，快門快畀少啲光入。佢好似一開一閂嘅窗簾，開閂得越慢，就越多光入。快門亦都控制埋光圈，即係打開時，個窿有幾大。

快門用數字表示，數字表示秒值，時間越快，光入得越少。每級快門值以秒為單位，由慢到快有：30、15、8、4、2、1、1/2、1/4、1/8、1/15、1/30、1/60、1/125、1/250、1/500、1/1000、1/2000、1/4000等等。每細一級快門，就代表少一半光入；即每大一級快門，就多一倍光入。各值之間可以有半級快門，好似1/60秒同1/125秒之間，有1/90秒；1/250秒同1/500秒之間，有1/350秒等。每個相機都有佢**最慢快門**同**最快快門**，好似相機之最慢快門係2秒，最快快門係1/2000秒等等。

另有一級B快門，B係英Bulb，即燈膽咁解。佢意思係大量曝光。當相機校到B快門嗰陣，撳住**快門掣**，快門就會打開，直至到手指離開快門掣為止，快門先至閂埋。因為人會手震，撳住會震到部機，所以會另有快門繩（失打繩），來遙控個快門。

## 攝影機
用數碼攝影機拍片，講快門都有用相機一樣嘅講法，但係傳統上拍片唔係講速度，而係講角度，因為攝影機嘅快門本係係一塊一直轉住嘅圓片，幾多光入架機係由圓片開咗幾大角度嘅批形竉控制，個竉開得越細，就越少光入到；用爾種方法講嘅快門角度一般有 360°、180°、90°、72° 同 60° 等等，喺 24 FPS 大概對應 1/25、1/50、1/100、1/120 同 1/160。

## 攷
香港大會堂

**香港大會堂**（，縮寫：**HKCH**），簡稱**大會堂**，係香港島中西區公共文娛設施，嚮愛丁堡廣場，分為高座同低座，1962年3月2號開幕，由康樂及文化事務署管理。高座主要有大會堂公共圖書館，低座主要有美心酒樓、展覽廳、演奏廳等。

2009年12月18號香港大會堂被評為一級歷史建築。

## 附近
* 香港大會堂紀念花園
* 天星碼頭多層停車場
* 香港會大廈
* 和記大廈

## 交通
* 新巴13線

## 註




## 睇埋
* 舊香港大會堂
* 康樂及文化事務署
* 香港公共圖書館

## 出面網頁

* 香港公共圖書館
* 大會堂公共圖書館
孫泳恩

**孫泳恩**（洋名**Elaine**，）係1973年攞咗無綫電視舉辦嘅第一屆香港小姐冠軍，但因為香港小姐係1946年起已經舉辦咗十幾屆，所以佢唔係香港史上嘅第一位港姐冠軍，佢係無綫電視做過藝員。嚮1985年至1987年，做過一班前港姐搞出嚟嘅慈善團體慧妍雅集會長。

## 電視節目
*《點只咁簡單》
*《流星蝴蝶劍》（1978年）
*《孫泳恩眼中的名男》（1988年）

## 電影
*《狙擊十三》（1978年）

## 歌曲
*點只捉賊咁簡單

## 書
*《衰老拜拜》

## 參考來源
*最難忘港姐 明報，2005年4月21號
*加勒比海禽流感驚魂 孫泳恩海邊開餐群雀爭食 太陽報，2006年2月3號
*賓康染食肉菌 孫泳恩唔知老公險送命 太陽報，2006年7月20號
*孫泳恩出書教防衰老秘方 關節變形腳鑲鐵片螺絲 成報，2005年8月15號
*第一屆港姐孫泳恩當選30年感言不堅強勿參選
共產黨

**共產黨**普遍指以共產主義為理念嘅政黨。全世界好多國家都有共產黨，有啲國家嘅共產黨重係國家嘅執政黨，例如中國、古巴、越南、老撾等。最早嘅共產黨係1848年喺倫敦，由馬克思、恩格斯帶頭成立嘅共產主義者同盟。

共產黨係為咗代表無產階級（即係工人階級）嘅利益而成立嘅黨派。有人話，最早嘅共產黨係1848年嘅共產主義者同盟。而家普遍係共產主義同馬克思、恩格斯對共產主義同資本主義嘅闡述做指導思想嘅政治團體，通常都係將社會推向共產主義社會列為最終目標。共產黨曾經喺1917年十月革命後掀起第一次浪潮（即係推翻現政權體制建立社會主義國家嘅運動，當時並冇其他成功案例），重喺二戰後掀起第二次浪潮（中國喺呢一段時間基本建立起全國性嘅社會主義制度）。喺共產黨提出嘅政治經濟綱領裏面，好似遺產稅、超額累進稅等等促進社會公平嘅措施，得到咗世界包括資本主義國家嘅廣泛認可並實施。
少年四大名捕

《**少年四大名捕**》（）係香港無綫電視古裝電視劇，監製係林志華，改編自溫瑞安經典武俠小說《四大名捕》。

## 演員表
### 四大名捕

### 鐵家

### 藍家

### 凌家

### 朝廷

### 其他演員

## 收視
香港無綫電視翡翠台嘅收視紀錄：

## 睇埋
* 溫瑞安 
* 四大名捕
* 四大名捕會京師
* 四大名捕 (亞洲電視劇)
* 少年四大名捕

### 其他劇

|align="center" colspan="3"|搜神傳-10月17號
|align="center" colspan="4"|畢打自己人10月20號-
|-
|align="center" colspan="2"|**上一套：**尖子攻略-9月19號
|align="center" colspan="3" |**翡翠台/高清翡翠台第二綫劇集([[翡翠台電視劇集列表 (2008年)|2008]])**少年四大名捕9月22號-10月24號
|align="center" colspan="2"|**下一套：**東山飄雨西關晴10月27號-
|-
|align="center" colspan="2"|溏心風暴之家好月圓-9月21號
|align="center" colspan="2"|與敵同行9月22號-10月18號
|align="center" colspan="3"|珠光寶氣10月20號-
搜神傳

《**搜神傳**》（Legend of the Demigods）係香港無綫電視喺2006年拍嘅動畫特技電視劇，套劇係2007年節目巡禮劇集同埋2007、2008無綫節目精選第二季劇集之一。監製李添勝。呢套劇冇用高清技術同16:9拍，所以只係喺數碼版嘅翡翠台同高清翡翠台用4:3畫面播出。故事內容主要取材自晉朝神話集《搜神記》加上其他中國神話傳說改編湊埋而成。

## 演員表
注意！關係/暱稱一欄只是簡略說明角色間有什麼關係，請不要胡亂透露故事劇情，以免影響觀眾的觀賞意慾！！
### 薊家

### 石家

### 蔣家

### 叁星鎮

### 神仙

### 妖魔

### 其他演員

## 有幾多人睇
香港無綫電視翡翠台（唔計高清翡翠台）有幾多人睇嘅紀錄：

## 睇埋

|align="center" colspan="2"|**上一套：**（非劇集時段）-8月22號 
|align="center" colspan="4" |**翡翠台/高清翡翠台第一綫劇集（[[翡翠台電視劇集一覽 (2008年)|2008]]）**搜神傳8月25號-10月17號
|align="center" colspan="2"|**下一套：**畢打自己人10月20號-
|-
|align="center" colspan="5"|尖子攻略8月25號-9月19號
|align="center" colspan="3"|少年四大名捕9月22號-
|-
|align="center" colspan="5"|溏心風暴之家好月圓-9月21號
|align="center" colspan="3" |與敵同行9月22號-
軒尼詩道

**軒尼詩道**（；），又譯**軒尼斯道**，係香港灣仔區一主要嘅街，個名係以前香港總督軒尼詩，全長約1.8公里。

## 附近
* 熙信大廈
* 溫莎公爵社會服務大廈
* 港島皇悅酒店
* 香港灣仔維景酒店
* 修頓球場
* 修頓中心
* 修頓花園
* 灣仔電腦城
* 灣仔北行人平台
* 駱克道市政大廈 
* 軒尼詩道官立小學
* 崇光百貨
* 灣仔英皇中心
* 希慎廣場

## 交通
* 港鐵：
**灣仔站A2出口、A4出口及B1出口
**銅鑼灣站B出口、D2出口及E出口

## 相

## 睇埋

* 告士打道
* 駱克道
* 莊士敦道
* 皇后大道東
* 大佛口
尖子攻略

《**尖子攻略**》（）係香港無綫電視時裝電視劇，2008無綫節目精選第二季劇集之一。套劇用高清拍，監製張乾文。搵英皇教育補習先生蕭源同現代教育英文科導師 Patrick Chan 做顧問。另外，足球部分重搵埋香港甲組足球聯賽球隊康宏晨曦同埋和富大埔球員客串演出。

## 演員表
### 彭家

### 嚴家

### 樊家

### 程家

### 林家

### 陳家

### 基謹精神球隊（Keegan Spirit）

### 其他演員

### 客串球隊
* 康宏晨曦
* 和富大埔

## 收視
以下係本劇喺香港無綫電視翡翠台嘅收視紀錄：

|align="center" colspan="2"|（非劇集時段）-8月22號
|align="center" colspan="3"|搜神傳8月25號-10月17號
|-
|align="center" colspan="2"|**上一套：**（非劇集時段）-8月22號
|align="center" colspan="2" |**翡翠台/高清翡翠台第二綫劇集（[[翡翠台電視劇集一覽 (2008年)|2008]]）**尖子攻略8月25號-9月19號
|align="center" colspan="1"|**下一套：**少年四大名捕9月22號-
|-
|align="center" colspan="4"|溏心風暴之家好月圓7月28號-9月21號
|align="center" colspan="1"|與敵同行9月22號-
紅矮星可住帶

銀河系入邊有好多紅矮星。呢啲紅矮星周圍可能會有可居住帶。研究**紅矮星可住帶**有助人類揭示地外生命嘅存在方式。而家就紅矮星嘅特點嚟睇，有啲因素唔利於紅矮星周圍行星產生生命，譬如話紅矮星能量輻射量細，會令到可居住帶個範圍縮細；重有潮汐鎖定效應、恆星變光現象，都會阻礙繞行紅矮星嘅行星產生生命。亦都有有利嘅因素，譬如話喺宇宙入邊紅矮星數量極多、紅矮星生命周期特別長呢啲。

褐矮星數目重多過紅矮星。之不過，就啲人而家知嘅嚟講，佢哋輻射出嚟嘅嗰一啲啲能量好快就會散盡，根本就冇可能支撐生命；而且一般嚟講佢哋都唔係恆星。

## 紅矮星嘅特性

而家嘅天文發現話畀人知，紅矮星係最細、溫度最低嘅恆星。估佢哋嘅數目響冚嘭唥恆星數度嘅比率可以去到70個皮申到90個皮申。話佢哋「矮」，係比對主星序嘅冚嘭唥恆星，包括太陽。紅矮星係晚期 K 或 M 光譜類型。佢哋尺碼細，細到人類響地球上唔用儀器睇唔倒。個別睇得倒嘅紅矮星，好似最近太陽嘅比鄰星，重有最近嘅單獨紅矮星巴納星，都係視覺星等範圍之外。

## 研究
### 潮汐鎖定
一直以嚟天文學家都認為紅矮星冇能力支撐潛在生命需要嘅條件。佢哋咁細嘅尺碼（0.1到0.6個太陽咁大）話畀人知，佢哋內部嘅核反應好慢好慢；佢哋輻射嘅光好少好少（0.01個皮申到3個皮申嘅太陽輻射）。繞行紅矮星嘅行星要同佢繞行嘅紅矮星好近先至會有好似地球噉嘅溫度條件。好似Lacaille 8760呢隻紅矮星，呢個距離會係0.3個天文單位（細過太陽到水星嘅距離）；而好似Proxima Centauri呢隻紅矮星，呢個距離就會細到0.032個天文單位（噉樣嘅情形，一年嘅長度會得返6.3日）。咁近嘅距離，紅矮星嘅重力會引發潮汐鎖定效應。日頭嗰一面會永遠對著紅矮星，而晚黑嗰一面會永遠見唔倒陽光。個行星就要有足夠厚嘅大氣層，用大氣對流嚟傳播日頭嗰一面嘅熱量去晚黑嗰一面，潛在生命先至能夠避免熱到地獄噉或凍到極點嘅噉嘅極端環境。不過咁厚嘅大氣層又可能會吸收晒或反射晒啲陽光，令到陽光冇辦法到達地面。係噉嘅話光合作用就好有問題。

研究結果回駁咗呢挺悲觀嘅睇法。響加州美國國家航天局阿美司研究中心嘅嘅鑼拔·哈啤理同馬內·左司嘅研究結果顯示，行星嘅大氣層（假設佢有二氧化碳、水蒸氣呢啲溫室氣體）氣壓有100毫巴，或者地球大氣嘅10個皮申，就可以有效噉傳日頭嗰一面嘅熱量去晚黑嗰一面。 噉樣嘅大氣完全喺光合作用要求嘅範圍之內，雖然佢哋嘅一啲模型顯示響晚黑嗰一面水重會雪成冰。格林威治公開學院嘅馬丁·希士亦都話，如果大海洋盆夠深，海水可以有效噉環流，穿越晚黑面冰蓋嘅底部，帶埋日頭面嘅熱量過去。地熱亦都會加熱深部嘅海水令佢哋保持液態。更深入嘅研究，包括光合作用嘅光輻射劑量研究，表明潮汐鎖定嘅紅矮星行星至少可以滿足高等植物生存。

### 光合作用
紅矮星嘅尺碼唔係唯一限制潛在生命響紅矮星行星上便生存嘅因素。響紅矮星行星永遠晚黑嘅嗰一面，光合作用冇可能發生，因為嗰度永遠都見唔倒陽光。響日頭個一面，「太陽」永遠唔喐，山影地區亦都永遠冇陽光照射。光合作用會好複雜，因為大部分紅矮星能量輻射都響紅外波段（喺地球光合作用依賴可見光）。紅矮星光子平均能量低，佢嘅行星上邊嘅光合作用需要4個光子先至分解到一個水分子。喺地球上兩個就足夠。植物要適應好闊嘅光譜範圍嚟吸收獲取足夠嘅能量。噉樣好可能會令到紅矮星行星上邊嘅植物葉睇落去冚嘭唥係黑色嘅。

### 變光性

紅矮星變光性強烈過啲大嘅恆星好多。佢哋嘅表面經常有黑子遮蓋。大嘅黑子一次出現會令到紅矮星嘅輻射減少到正常輻射嘅60個皮申，幾個月咁耐。喺地球，生物用冬眠或者同時潛入深海嘅方法嚟適應冬天幾個月時間嘅溫度降低，呢挺溫度降低同紅矮星黑子導致佢行星嘅溫度降低比較差好遠。重有更嚴重嘅事情發生。紅矮星黑子導致行星溫度大幅降低，海洋可能會結冰。黑子過去紅矮星恢復正常輻射水平以後，結咗冰嘅行星反照率變大，反射晒大部分光照，就好似地球冰期效應一樣，可能會令冰凍持續幾百萬年。

有啲時候紅矮星會出現猛烈嘅耀斑，輻射響幾分鐘之內剎時間增強到正常輻射嘅兩倍。噉樣嘅變光可以破壞所有可以形成生物前體嘅有機分子，對生命形成有好大嘅破壞作用。耀斑爆發吹出嘅「太陽風」亦都會吹走一部分行星嘅大氣。為咗保護繞行紅矮星嘅行星上便嘅生命唔畀耀斑輻射同「太陽風」傷害，行星要有快速旋轉嘅磁場至得。但係畀紅矮星潮汐鎖定嘅行星自轉好慢，佢嘅內核冇可能形成「地質發動機」嚟到產生足夠強嘅磁場。

有啲科學家唔同意上便呢啲睇法。

**「響可住性方面冇人發現認有可精彩到畀人中斷嘅表演」，[[加州大學]]Berkeley分校嘅傑布·巴司理話。好多人擔心一樣嘢，就係M光譜嘅紅矮星經常出現耀斑。耀斑爆發會推出好多高速運動嘅高能粒子，吹走晒任何臨近行星嘅大氣層。個行星有磁場嘅話，就可以令到高能粒子偏離大氣層。個潮汐鎖定咗嘅行星繞紅矮星公轉一圈，佢自己就自轉一圈，噉就足夠產生磁場，只要佢內部重保持融化狀態。*http://www.sciam.com/article.cfm?id=red-star-rising

不過，響紅矮星生命周期入便，猛烈嘅耀斑爆發只會大概喺佢存在嘅前12億年裡便先至有。個行星形成喺足夠遠嘅地方避免潮汐鎖定，然之後喺紅矮星嘅耀斑猛烈爆發期過後進入紅矮星嘅可住帶，噉生命有機會產生。生命可以潛喺水底嚟保護自己避免畀輻射傷害，直到紅矮星過咗佢早期嘅耀斑猛烈爆發期。安靜嘅紅矮星輻射嘅紫外線好少，生命登陸之後，唔使臭氧層保護。

第啲科學家唔同意紅矮星可以支撐生命嘅睇法，認為好似地球咁適合生命嘅行星極少。潮汐鎖定會導致行星磁場相對較弱。活動嘅紅矮星爆發嘅日冕物質拋射會猛烈向背「日」面吹曲行星磁場，拋射物質可能直接接觸到行星大氣層。噉樣嘅情況會令到行星大氣經常擾動，好有可能會令成個行星環境變到唔適宜居住。

### 數目多
比對第啲恆星，呢一點係紅矮星成為潛在生命居所嘅主要有利因素：佢哋存在周期特別長。地球存在至少45億年之後，先至出現人類；出現合適嘅條件令到生命大爆發係最近5億年嘅事情。而紅矮星嘅存在周期可以長到万億年，因為佢哋嘅核反應較大嘅恆星慢好多好多，噉樣生命就有長得多嘅時間嚟發展進化同生存。仲有，要響特定紅矮星嘅可居住帶搵到行星嘅概率好細，但係所有紅矮星嘅可居住帶加埋，就同響類似太陽嘅行星可居住帶搵到行星嘅概率相當。第一個搵到嘅可能係岩石質「超地球」質量級嘅太陽系外行星位於佢繞行嘅恆星「溫暖」嘅可居住帶入便，而佢繞行嘅恆星，Gliese 581，就係一個紅矮星。

## 睇吓

*天體生物學
*行星嘅可住性

## 引用同註解

http://arxiv.org/abs/astro-ph/0612726
訓讀

**訓讀**（；日本話：，日羅轉寫係 ）係日本話對漢字嘅一種讀法，簡單講即係日本人用佢哋啲本土字詞嘅音嚟讀相應意思嘅漢字。

古時日本嘅人係講上古日語（現代日本話嘅遠古祖先）嘅。喺日本未輸入漢字之前，上古日語係一種得口語讀音而無文字嘅語言系統，即係話上古日語有大量字詞係有音而無字可寫嘅。好似係指草嘅字詞噉，現代日本話有隻口語字詞 （想像似）指**草**，呢隻字詞喺上古日語入便嘅對應就冇文字可寫。雖然上古日本人喺溝通方面問題唔大，但缺乏文字表示佢哋要保存本地嘅歷史同文化嗰陣就出現咗好大問題。於是古日本人就用咗一種「混合式」嘅語文應用方法，解決呢個問題，即係保留咗語音代表嘅意思，同時採用漢字嚟記錄意思。呢個方法就係訓讀。

跟住落嚟嘅羅馬化，用嘅係粵拼（粵語）同標準日羅（日本話）。

## 概論

喺現代日本話入便，**訓讀**係叫做 **kun'yomi**（漢字加假名寫：）嘅。

一個粵人如果學過現代日本話，就會留意到日本話用嗰啲漢字，往往係一隻漢字有幾個唔同嘅可能讀音，其中有一兩個音好接近眾漢語嘅讀音，同時又另外有一個音係完全唔似漢語嘅，例子：

由上便呢啲例子可見，漢音傾向同粵音有幾分相似，但訓讀音就同粵音完全唔同。

喺廿一世紀初，日本人名啲漢字通常都係用訓讀音嚟讀嘅。例如鳥山明個**鳥山**，會讀做 **tori yama** 而非 **chō san** 噉嘅音。

## 歷史

日文訓讀呢種現象，查實有段古：首先，日本話並唔屬漢語，而係屬日本-琉球語系，同粵語等嘅漢語唔同源；喺 5 世紀之前，現代日本話嘅遠古祖先獨立噉喺日本列島發展，本身已經有一定量嘅本土字詞，呢啲字詞同漢語入便嘅好唔同；由大約 5 至 6 世紀起（唐朝就始於 7 世紀），日本開始勁喺度同古代唐人進行文化交流，大受漢語（尤其係唐朝嘅中古漢語）影響，亦都全面引入咗漢字；噉日本人就自然開始想用漢字嚟書寫日本話。

不過，漢字好多時都淨係表達意思，尤其係啲象形字—**金**同**水**等漢字嘅字形，並冇提供任何有關「呢隻字要點讀」嘅資訊，於是就出現咗一種情況，日本人見到一隻漢字嗰時，可能會跟中古漢語嗰種讀法嚟讀，但係又有可能會讀做同嗰隻漢字一樣意思嘅本土口語字詞，即係例如**水**噉，想像
*有一個 7 世紀奈良時代嘅日本人，佢望住張紙上便寫咗**水**呢隻漢字；
*佢可以跟中古漢語噉讀—即係 **sui** 呢個漢音嘅前身；
*但佢又可以將隻漢字讀做佢本土語言入便指水嗰隻字詞—即係 **mizu** 呢個訓讀音嘅前身；
最後，就形成咗現代日本話對漢字「有分漢讀定訓讀」噉嘅情況。
## 睇睇
*文白異讀
*粵字
*字喃
*方塊壯字
*假借：某程度上同訓讀啱啱相反—訓讀係齋攞隻漢字嘅意思而忽略原先讀音（取意不取音），假借就係齋攞隻漢字嘅讀音而忽略原先意思（取音不取意）。

## 註釋

## 參攷
佛教中華康山學校

**佛教中華康山學校**（英文：Buddhist Chung Wah Kornhill Primary School，簡稱：BCWKPS）係一間政府資助嘅男女小學，座落喺香港鰂魚涌康愉街2號，1945年創校。

## 歷史
1945年，香港佛教聯合會因為社會需要，喺灣仔道117號嘅物業創辦**中華佛教義校**（即係佛教中華康山學校前身），並免費畀小學學生就讀，成為香港佛教聯合會開辦嘅第一間學校。到咗1968年，灣仔道嘅校址俾政府收返作商業發展嘅用途，於是喺香港仔華富起新嘅校舍，改名做佛教中華學校，1970年落成啟用。到1986年，因為區內嘅學生減少，加上政府想用呢塊地改辦語文學院，經過教育署同香港佛教聯合會協商，決定將鰂魚涌康山嘅一塊地撥畀呢間學校作為交換。

本校喺2007年開始轉為全日制小學。

## 歷任校長
資料由1986年起

* 鄧材殷居士（1986至1989年上午校校長）
* 何國聯先生（1987至1991年下午校校長，1991至2000年上午校校長）
* 黃錦燦先生（1989至1991年上午校校長，1991至2000年下午校校長，2000至2003年上午校校長）
* 李長馨居士（2000至2005年下午校校長以及2005至2007年上午校校長）
* 許淑慧居士（2005至2007年下午校校長）
* 丘芍雯女士（2007至2008年度）
* 陳麗珠女士（2008至2014年度）
* 吳永雄居士（2014至2018年度）
* 馬中駿居士（2018至今）

## 校訓
明智（明平等智）
:明白一切眾生嘅佛性都係一樣，大家都係冇分別嘅，只要戒咗自己嘅主觀同埋執着就可以啟發倒智慧，明白事理。
 
顯悲（顯同體悲）
:見到其他人有所匱乏或者備受痛苦，都感同身受，因為咁而興起要為人拔除困苦嘅心，常恒不捨。

## 出面網頁
* 佛教中華康山學校
* 香港佛教聯合會
鐵達時

**鐵達時**（**Solvil et Titus**）係瑞士一隻手錶牌子，始創1887年，個名來自1世紀有啲才華嘅羅馬君主提圖斯。而Solvil係瑞士茹拉州入面嘅地方名。

1976年，香港收購鐵達時品牌。1990年代先後請過周潤發、梅艷芳、吳倩蓮、古巨基等等多位亞洲影星拍攝一系列手錶廣告，經典廣告口號包括「不在乎天長地久，只在乎曾經擁有」。

## 睇埋
* 錶身刻字－天長地久

## 出面網頁
* 
* 鐵達時錶
* 鐵達時經典香港廣告（梅艷芳）
* 鐵達時經典香港廣告（周潤發、吳倩蓮）
* 鐵達時－劉德華
* 香港鐵達時手錶廣告（王傑）1989年
歌手

**歌手**，係以唱歌為職業嘅人。

而家歌手可以通過大眾傳媒，觀眾同聽眾都比以前多。出唱片、開演唱會係掙錢方法。

## 分類
*女聲:
**女高音
***抒情女高音
***戲劇女高音
***花腔女高音
**女中音
**女低音

*男聲：
**閹人歌手
**男聲最高音歌手
**假聲男高音
**男高音
**男中音
**低男中音
**男低音

*童聲：
**男聲
**女聲

## 睇埋
* 歌手一覽
* 一碟歌手
基維爾營地

:搵香港嘅童軍營地，睇香港基維爾營。
**基維爾營地**（**Gilwell Park**），通常就咁叫**基維爾**，或者叫**基維爾營**，臺灣稱**極偉園**，係喺英國雅息士（Essex）下，鴨平森林（Epping Forest）嘅 Sewardstonebury 度，響倫敦北便清霍（Chingford）邊界外面。佢係童軍營地同活動中心，亦係童軍領袖嘅訓練基地同埋會議場地。

中世紀呢度係田地，係有錢莊園一部份。去到1900年，呢度經已失修。1919年，當時一位英國童子軍總會地方總監，買咗佢之後畀咗會方，做倫敦童子軍營地，同埋領神訓練基地。因為世界唔同地方嘅童軍領袖會去基維爾營地做訓練，所以變成童軍運動嘅標誌。

童軍創辦人貝登堡，英王1929年封佢做基維爾男爵。

呢帶雖然唔係倫敦入便，但郵政編號係歸倫敦清霍，編號係E4區。

Gilwell來自古英文。Gil，來自古英文叫Gill，即係glen，谷咁解。而Well，來自古英文wella，泉咁解。

## 注

## 出面網頁

*
*